ועדת הפנים והגנת הסביבה, כנסת 20, פרוטוקול מספר 713, 2018-09-06 09:50

יואב קיש: שלום לכולם.

יואב קיש: מצטער על העיכוב, נא לשבת, אנחנו פותחים את הישיבה.

יואב קיש: אני פותח את הישיבה בנושא הצעה להקמת ועדת חקירה פרלמנטרית בהתאם לסעיף 128 לתקנון הכנסת, בנושא:

יואב קיש: טענות לשימוש בחקירות רדומות לטובת סיכול פוליטי.

יואב קיש: אני רוצה להגיד בקצרה, באמת שאין לי הרבה דברים, אנחנו נשמע פה גם את חברי הכנסת ושאר הגורמים.

יואב קיש: חברים, ניסיון סיכול למועמד למפכ"לות זה מהלך מסוכן לדמוקרטיה הישראלית.

יואב קיש: ואני מודאג, אפילו מודאג מאוד.

יואב קיש: והאמת, עכשיו אני לא מדבר על גל הירש, אני מדבר על ניצב יורם הלוי.

יואב קיש: אני רוצה לציין לפרוטוקול: אין לי שום היכרות אישית עם ניצב יורם הלוי, אני פגשתי אותו אולי פעם-פעמיים פה בוועדה כשהוא הגיע, לא הייתה לי אף פעם פגישה אישית איתו ולא שיחת טלפון ולא כלום.

מיקי לוי: זה דברים חדשים?

מיקי לוי: אני אפילו לא יודע.

יואב קיש: אז כן, אני רוצה לספר לך דברים חדשים.

יואב קיש: אתמול בערב הדלפה של מסמך סופר רגיש ומסווג – בדיקת פוליגרף של ניצב במשטרה.

בצלאל סמוטריץ': זה מהסנגורים של נתניהו, יואב, באמת.

בצלאל סמוטריץ': הם הדליפו.

יואב קיש: בצלאל, אני מבקש גם ממיקי לא להפריע לי וגם אתה אל תפריע לי.

יעל כהן-פארן: בצלאל, גם הציניות שלך לא נשמעת אמינה.

יואב קיש: חברים, אנחנו נתחיל להוציא אם יפריעו.

יואב קיש: זה באמת בסופו של דבר נושא מאוד רגיש, פוליגרף של ניצב במשטרה מודלף לטלוויזיה.

יואב קיש: אני מאמין שיש לזה מטרה אחת ברורה – ופה אתה צודק, מיקי, זו דעתי האישית – אני מאמין שמי שעשה את זה כיוון לשים עליו איקס בתור מועמד.

יואב קיש: זה מה שאני מאמין.

יואב קיש: עכשיו, אני לא יודע גם מה היה בבדיקה של אותו ניצב, אבל אני אגיד לך מה כן ברור לי.

יואב קיש: על איזה ניצב אתה מדבר?

יואב קיש: יורם הלוי.

יואב קיש: אני אגיד לך מה כן ברור לי.

יואב קיש: אתה, דרך אגב, מכיר אותו הרבה יותר טוב ממני, אני בטוח.

מיקי לוי: קידמתי אותו פעמיים.

יואב קיש: בסדר, אני לא יודע.

יואב קיש: אז אולי לך יש היכרות אישית, לי אין היכרות אישית איתו.

יואב קיש: אדם מדהים.

יואב קיש: אין לי שום היכרות אישית איתו, אני אומר את זה לפרוטוקול פעם שנייה.

יואב קיש: חברים, אני יכול להבטיח דבר אחד, שבבדיקת הפוליגרף הזו לא היה שום חשש לעבירה פלילית, כי אם היה הוא לא היה בתפקידו, נקודה.

יואב קיש: ואני יכול להגיד, שגם אם הייתה איזו עבירה משמעתית שהיא רלוונטית - - -

מיקי לוי: אז איך אתה יודע את תוצאות הפוליגרף?

יואב קיש: אני לא יודע, אבל אני ראיתי מה הודלף, מיקי.

יואב קיש: משתמשים בכלי הזה בשביל לסכל את המועמדות שלו.

יואב קיש: אין דבר יותר חמור מזה.

יואב קיש: עכשיו, אני אגיד לך יותר מזה: יש מישהו שהוא מספיק בכיר בשביל להיות חשוף לבדיקות פוליגרף של ניצב במשטרה, שהחליט מאיזושהי סיבה שלא טוב לו שניצב יורם הלוי יהיה המפכ"ל הבא.

יואב קיש: או שהוא לא אוהב את יורם הלוי או שהוא עושה את זה כי הוא מעדיף מפכ"ל אחר או מישהו אחר, אני לא יודע.

יואב קיש: מה שאני כן אומר לכם, חברים: זה איום על הדמוקרטיה.

יואב קיש: זו פגיעה בחוסן של השלטון של המדינה ובביטחון המדינה, אני ממש רואה את זה כך.

יואב קיש: ואני פונה מפה ישירות למפכ"ל, ואני אומר בצורה הכי ברורה: בהדלפה הזו אין נחקרים, אין עורכי דין, אין ניסיונות תיאום של גרסאות בין נאשמים.

יואב קיש: לא רלוונטי.

יואב קיש: יש פה הדלפה של מסמך סודי ורגיש עם מטרה אחת ברורה: לסכל מועמד למפכ"ל.

יואב קיש: ואני מבקש מהמפכ"ל הנוכחי או דרך מח"ש, בפנייה למח"ש, או הוא – אני לא יודע מה הכלי הנכון – לפעול למצות את ההדלפה הזו.

יואב קיש: ואם לגלות שהיה מעורב פה מועמד אחר או לא יודע מה, חס וחלילה, לא יכול להיות שבסוף אותו דבר יצליח.

יואב קיש: המזימה הזו תיכשל, ואני רואה את המפכ"ל כאחראי לכך שהמזימה הזו תיכשל.

מיקי לוי: לא, אתה טועה.

מיקי לוי: תורה את היועץ המשפטי שלך לשלוח מכתב למח"ש.

מיקי לוי: זה הגוף שאמור.

מיקי לוי: לא שייך למפכ"ל ולא שום דבר.

יואב קיש: אז אם אתה חושב שזו הדרך, אני אומר לך, היום נוציא מכתב, כמו שאתה אומר.

יואב קיש: אין שום בעיה, זה יקרה.

יואב קיש: אני רוצה שהדבר ייבדק.

בצלאל סמוטריץ': יועץ משפטי לממשלה ושירות ביטחון כללי צריך להיות מעורב בזה.

בצלאל סמוטריץ': מה זה הדבר הזה?

בצלאל סמוטריץ': זה ברמות סיווג.

יואב קיש: אני אומר לך: פגיעה בביטחון מדינת ישראל, נקודה.

יואב קיש: למה שאנשים טובים ילכו כשככה מתנהגים אליהם?

איל בן ראובן: אין שאלה, זה נכון - - - לא, זה לא קשור לנושא של הוועדה.

איל בן ראובן: מה זה לא קשור?

איל בן ראובן: זה לא הנושא שעליו אנחנו באנו לדבר.

איל בן ראובן: לא, זה נושא חמור מאוד.

יעל כהן-פארן: הכול קשור אבל לא עליו התכנסנו.

יואב קיש: אני לא יכול להתעלם ממה שהיה אתמול בערב בעניין הזה.

יואב קיש: אין חילוקי דעות על העניין הזה.

יואב קיש: עכשיו אני רוצה לחזור לנושא שהתכנסנו עליו היום.

יואב קיש: שאלו אותי, דרך אגב, אם הזמנתי משטרה, לא הזמנתי.

יואב קיש: ברור, הזמנו משטרה, הזמנו את כולם, אבל הדיון הזה הוא באמת דיון פנים יותר של חברי הכנסת.

יואב קיש: צריך להבין, אני אומר את זה לאנשים שנמצאים פה, בסופו של דבר זו החלטה שלנו, חברי הכנסת, החלטה פרלמנטרית, שזה השלב הראשון.

יואב קיש: השלב הבא זו הצבעה במליאה, שההחלטה הזו זקוקה לאישור המליאה בשביל להתחיל להניע את התהליך.

יואב קיש: דרך אגב, זה לא השלב הסופי.

יואב קיש: משם זה הולך לוועדת הכנסת.

יואב קיש: ושם בוועדת הכנסת מגדירים בדיוק את הצ'רטר של הוועדה, את האיוש של הוועדה.

יואב קיש: זה תהליך שהוא ארוך, הוא לא פשוט.

יואב קיש: ראינו כולנו כמה זמן לקח להקים ולהתחיל להזיז את הגלגלים בוועדה שהקמנו פה בנושא הבנקים, הידוע בכינויו "פישמן", וגם זה לוקח הרבה מאוד זמן.

יואב קיש: לכן אני רואה את החשיבות בלהניע את הגלגלים ולהתחיל כבר היום את המהלך הראשון לעניין הזה.

יואב קיש: תראו, אנחנו לא ישיבה ראשונה נמצאים פה בנושא הזה ודנו בו כמה וכמה פעמים.

יואב קיש: אני רוצה לשים דבר אחד על השולחן ולהגיד את זה בצורה הכי ברורה: אין לי כוונה ואני בוודאי ובוודאי אתנגד לניסיון להציג את זה כקואליציה-אופוזיציה.

יואב קיש: זה יהיה טעות, אני לא רוצה לקדם מהלך שאין בו הסכמות רחבות בעניין הזה.

יואב קיש: ואני חושב שלהבנתי יש פה הסכמות.

יואב קיש: ויש פה חילוקי דעות.

יואב קיש: שמעתי מכמה נציגים של האופוזיציה, אני חושב שמרובם, אולי חוץ ממיקי לוי שגם התנגדת בישיבה הקודמת ולכן אני מחריג אותך, אבל כולם אומרים: העניין הזה צריך להיבדק.

יואב קיש: השאלה מה הכלי שצריך לבדוק את זה.

יואב קיש: זו אמירה אחת שאני אומר: היא מאוד חשובה.

יואב קיש: ואפשר להתווכח על הכלי, זה בסדר.

יואב קיש: ואפשר גם להתנגד לבדיקה, כמו שחבר הכנסת מיקי לוי התנגד בישיבה הקודמת, זה גם בסדר.

יואב קיש: אבל בסופו של דבר אני אומר:

יואב קיש: רוב רובם של חברי הכנסת אומרים שהדבר צריך להיבדק.

יואב קיש: וגם אני היום מבקש מהשר גלעד ארדן: לא צריך לחכות לשום סיום חקירה.

יואב קיש: דווקא האמירה שלו של לחכות לסיום החקירה בעיניי יכולה להפעיל לחצים שגויים בנושא הזה.

יואב קיש: ולכן הוא צריך להקים ועדת בדיקה ממלכתית, למנות שופט, ולקדם את העניין הזה.

יואב קיש: אבל מה?

יואב קיש: כמו שאתם יודעים, חבריי לוועדה, מאז שהיינו פה לא קורה שום דבר בנושא הזה.

יואב קיש: ויותר מזה, אם שואלים את הניתוח שלי, כמי שרוצה שהדבר ייבדק, אני מאמין שגם לא יקרה.

יואב קיש: לא יקרה.

יואב קיש: ולכן אני שואל את עצמי כפרלמנטר, וזו שאלה שכל אחד ואחד מכם, חבריי לוועדה, תצטרכו לשאול את עצמכם: האם אתם מוכנים להמשיך לחכות למשהו שיקרה או לא יקרה?

יואב קיש: אני מדבר על אלה שרוצים בדיקה, אלה שלא רוצים בדיקה זה ויכוח אחר.

יואב קיש: אבל אלה שרוצים בדיקה, ואני מדבר בעיקר לחבריי באופוזיציה: האם אתם מוכנים לחכות למשהו שלפחות הניתוח הסובייקטיבי שלי אומר שלא יקרה בחיבוק ידיים?

יואב קיש: האם בזה אנחנו עושים את מלאכתנו?

יואב קיש: אני אומר לכם שרק אם אנחנו נראה נחישות ואנחנו נוביל בדרך שפתוחה לנו – והדרך שפתוחה לנו זו ועדת חקירה פרלמנטרית, אין לנו דרך פרלמנטרית אחרת – אנחנו נוביל את הדבר הזה בנחישות, אנחנו נראה שיכול להיות שדברים יתקדמו גם בערוצים שהיינו רוצים שיתקדמו.

יואב קיש: ואם לא, אז אנחנו נמצה את העניין בבדיקה שלנו.

יואב קיש: אנחנו חייבים את זה לנו כפרלמנט, אנחנו חייבים את זה לציבור.

יואב קיש: יש פה דבר שחייב להיבדק.

יואב קיש: ועכשיו אני אומר מה הדבר שחייב להיבדק, ובזה אני אסיים, חבר הכנסת בצלאל סמוטריץ, כולם כמובן ידברו.

יואב קיש: מה זה הדבר שחייב להיבדק?

יואב קיש: הרי אנחנו דנו פה גם על מסמך יצחקי ודנו פה גם על הנושא של פתיחת החקירה של גל הירש.

יואב קיש: אלה בעצם שני הנושאים המהותיים, שמהם גם צריך לגזור אחר כך מתי משתמשים בחומרי מודיעין, מתי סוגרים חומרי מודיעין, מתי בודקים, אלף ואחד דברים.

יואב קיש: מסמך יצחקי קשור למה שאתה רוצה להבין?

יואב קיש: אלה שני נושאים שונים.

יואב קיש: אלה שני נושאים שונים, אתה לא יכול להעלות אותם.

יואב קיש: חבר הכנסת מיקי לוי, תקרא את הכותרת.

יואב קיש: הכותרת נכתבה גם לישיבה הקודמת.

יואב קיש: הכותרת נכתבה טרם הישיבה שחולקה לנו.

יואב קיש: לא שאלתי אותך את זה כדי - - -

יואב קיש: תן לי לענות לך.

יואב קיש: אתה שואל שאלה, אני עונה לך.

יואב קיש: הכותרת "טענות לשימוש בחקירות רדומות לטובת סיכול פוליטי".

יואב קיש: לתפיסתי, הכותרת עונה גם למסמך יצחקי, והיא נכתבה בכוונה כדי לבחון שני דברים משמעותיים: נושא פתיחת החקירה של גל הירש, והנושא השני זה מסמך יצחקי ומטרותיו.

מיקי לוי: אמר: אין מסמך יצחקי.

מיקי לוי: אמר.

מיקי לוי: אמר.

מיקי לוי: טוב, בסדר.

מיקי לוי: אתה יכול להתנגד, מיקי, אני מבקש ממך לא להפריע יותר.

מיקי לוי: מספיק.

מיקי לוי: אני באמת מכיל, אבל אני מבקש, אתה תדבר בזמנך.

מיקי לוי: אבל, יואב, אתה לא יכול לסתום לנו את הפה.

מיקי לוי: כן, כשאני מדבר אתה לא תפריע.

מיקי לוי: מי הפריע לך? שאלתי אותך.

יואב קיש: עכשיו.

יואב קיש: בסדר, אז אתה לא נותן לענות ואתה ממשיך להפריע.

יואב קיש: שני הנושאים האלה זה הנושאים העיקריים שאני רואה לעצמי שוועדת החקירה הפרלמנטרית תתרכז בהם, והם אלה שעליהם צריך לשוחח ולבחון.

יואב קיש: ואני שמח שעשינו את ההבהרה הזו, חבר הכנסת מיקי לוי, ששאלת אותה.

יואב קיש: ואני הולך לסכם ככה בצורה הכי ברורה: ישבנו פה בוועדה, שמענו את הגרסה של שי ניצן לגבי איך נפתחה החקירה של גל הירש ומה היה.

יואב קיש: בתקשורת דווח בזמנו על מה שווינשטיין אמר, שזו הייתה גרסה שונה.

יואב קיש: ואחר כך הבנתי ששי ניצן הסביר שגרסתו של וינשטיין, אם נאמר מה שנאמר, הייתה שגויה ולא מדויקת ולא הייתה מבוססת.

יואב קיש: הוא בדק את זה והוא הגיע למסקנות כפי שהוא הציג אותן.

יואב קיש: אני אומר לכולם: אנחנו חייבים לבחון לעומק את העניין הזה.

יואב קיש: אני מאוד מקווה, כמו שחושבים גם בפרקליטות וגם במשטרה שאין פה כלום.

יואב קיש: אני מאוד מקווה.

יואב קיש: שאלו אותי אם יש לי תשובה – אין לי תשובה.

יואב קיש: אני לא יודע מה היה שם, אני אומר את זה גם כן בצורה הכי ברורה.

יואב קיש: גם אנחנו.

יואב קיש: אני לא יודע.

יואב קיש: אני יודע דבר אחד, ובזה אני מאמין, וזה אני אסיים: אנחנו חייבים לבדוק את זה.

יואב קיש: תודה רבה.

יואב קיש: אני אעבור לפי סדר הדוברים.

יואב קיש: איל בן ראובן, בבקשה.

יואב קיש: אתה אחריו.

איל בן ראובן: בוקר טוב.

איל בן ראובן: קודם כול, אני מברך על הדיון.

איל בן ראובן: תראו, הסיבה שאנחנו יושבים פה היום היא הקפצה לצורך העניין, ובצדק, של אירוע רע, שנסוב במקרה הזה סביב עניינו של תת-אלוף במילואים, אדם פרטי, גל הירש.

איל בן ראובן: לצורך הגילוי הנאות, גל, מפקד בכיר בצה"ל, שירת תחת פיקודי זמן רב, בשגרה, במלחמה.

איל בן ראובן: אדם ראוי לכל הדעות.

איל בן ראובן: אני אומר את זה, קובע את זה חד משמעית.

איל בן ראובן: גל חטא בחטא גדול – נבחר להיות מפכ"ל המשטרה על ידי השר ארדן; ועל ידי ראש הממשלה, שלא יהיו פה אי הבנות, ראש הממשלה דיבר איתו, בחן אותו.

איל בן ראובן: והם החליטו שהוא הולך להיות מפכ"ל המשטרה.

איל בן ראובן: ואני אינני עוסק בשאלה אם זה נכון או לא נכון שיהיה מפכ"ל או לא יהיה מפכ"ל.

איל בן ראובן: מאותו רגע שנודע הדבר מתקיים תהליך איום ונורא של הכפשתו בכל דרך אפשרית, הן מחוץ למשטרה והן בתוכה.

איל בן ראובן: ואני אומר פה: אם יש כאן עכשיו אירוע מתפתח של יורם לוי, אני עוד לא ראיתי את זה.

יואב קיש: לא, הוא לא קשור לעניין.

יואב קיש: אני הייתי חייב לפתוח איתו.

איל בן ראובן: לא קשור, אבל אני מסכים איתך שדבר כזה צריך לבחון.

איל בן ראובן: אני לא מתייחס לזה בכלל.

איל בן ראובן: התהליך הזה עם גל התחיל לפני שלוש שנים, רבותיי, עד לרגע זה הוא לא הסתיים.

איל בן ראובן: אני ישבתי עם גל במעלה הדרך יותר מפעם אחת, הרבה יותר – עיכובי יציאה מהארץ, חיפושים.

איל בן ראובן: ואני לא נגד חקירה, אבל ראבק, תסיימו את המהלך הזה.

איל בן ראובן: כמה זמן אפשר לקחת בן אדם ראוי ולרמוס אותו לכל כיוון?

איל בן ראובן: חברים, צריך לקחת את המקרה הזה ולהשתמש בו ללימוד לקחים ולמניעת פגיעה כזו.

איל בן ראובן: ולא מניעת חקירה, אני לא נגד חקירות כשצריך.

איל בן ראובן: אבל מקרה כזה צריך ללמוד ממנו כדי שלא ייפגעו בעתיד אנשים נוספים.

איל בן ראובן: אני אומר את זה בנוסף.

איל בן ראובן: ואני פונה פה ואני אומר: מי ששותף לכל התהליך הזה, הם יודעים יותר טוב ממני מי היה שותף לכל התהליך הזה, אני גם מציע להם לבקש סליחה מגל אני לא מחפש, כבוד היושב-ראש, ואני אומר את זה פה לכולם: אינני מחפש פה כתב אישום נגד המשטרה; אני לא מחפש פה כתב אישום נגד הפרקליטות.

איל בן ראובן: ההיפך, יש לי כבוד גדול לשומרי הסף שלנו, וגם אם הם טועים לפעמים.

איל בן ראובן: וגם אם הם טועים לפעמים.

איל בן ראובן: יש כאן אירוע מסוים, שככל הנראה איננו בודד בעולמנו, כנראה שהיו ואני מקווה שלא יהיו.

איל בן ראובן: ואנחנו צריכים לדאוג שלא יקרו מקרים כאלה.

איל בן ראובן: אני רואה את זה כצורך של החברה הישראלית, אני רואה את זה כצורך של המשטרה, ואני רואה את זה כצורך של הפרקליטות, ללמוד מהדבר הזה.

איל בן ראובן: זה כל מה שאנחנו רוצים, ללמוד מהעניין.

איל בן ראובן: מסכים איתך.

יחיאל חיליק בר: כל הכבוד.

איל בן ראובן: אני חושב שחייבים לחקור וללמוד מה שקרה פה.

איל בן ראובן: הדרך הנכונה, בעיניי, היא ועדת חקירה שתמונה על ידי השר לביטחון הפנים לצורך העניין, בראשות שופט בדימוס, עם סמכויות מלאות, כמו שנדרש.

איל בן ראובן: ממוקדת, דרך אגב, באירוע הזה, כי האירוע זה ישנו.

איל בן ראובן: ולכן צריך ללמוד ממנו לצורך לימוד לקחים והפקת מסקנות שיעזרו למניעת אירועים כאלה בעתיד.

איל בן ראובן: למיטב ידיעתי, אגב, השר גם רוצה בכך.

איל בן ראובן: כדי שזה יקרה אומר השר שצריך לסיים את החקירה.

איל בן ראובן: ופה יש בעיה.

איל בן ראובן: עכשיו היא לא תסתיים.

בצלאל סמוטריץ': עוד סיבה למה לא לסיים את החקירה.

איל בן ראובן: אז אני אומר כאן:

איל בן ראובן: קודם כול, אני קורא לשר.

איל בן ראובן: ואני חושב שניתן למצוא את הדרך לצאת לחקירה גם בלי לסיים את החקירה.

איל בן ראובן: אבל מעבר לזה אני אגיד: אני קורא גם פה למשטרה ולפרקליטות – פה אני אומר לכל הרוחות מה שנקרא – תסיימו את החקירה הזאת.

איל בן ראובן: אי אפשר להמשיך להחזיק את האיש הזה בצורה כל כך איומה ונוראה, כפי שהאיש הזה חי במשך שלוש שנים.

איל בן ראובן: אני חי עם המשפחה שלו, אתם צריכים להבין מה קורה פה לבן אדם, כשאנחנו כבר היום, אני אומר בזהירות, גם לפני שלוש שנים אמרתי שהאיש נקי, אבל אמרתי: תבדקו, אני לא יודע מה קרה שם.

איל בן ראובן: עכשיו תראו, אני מתנגד לוועדת חקירה פרלמנטרית – אני אומר את זה – כי סמכויותיה מוגבלות.

איל בן ראובן: זאת תהיה ועדה פוליטית, היא תיראה פוליטית.

איל בן ראובן: אז תצביע נגד.

איל בן ראובן: היא תתקשה, לדעתי, להפיק לקחים ענייניים.

איל בן ראובן: וסביר להניח אפילו שבוועדה כזאת – אפילו פה, תשמעו מה קורה אם היו פה עוד חברי כנסת, היו פה עוד כיוונים כאלה – היא תפנה לכיוונים לא ראויים.

איל בן ראובן: היא תפנה לכיוונים אחרים לא נכונים, אם בחיצים מיותרים בעיניי לעבר שומרי סף.

איל בן ראובן: ואפילו יכולה גם לפנות לעבר חקירות ראש הממשלה או לכל מיני מקומות שלא לשם זה התכנסנו.

איל בן ראובן: אבל ועדה פוליטית כזאת לשם היא תלך.

איל בן ראובן: ולכן אני מתנגד לוועדה פרלמנטרית בכל תוקף.

איל בן ראובן: הנושאים האלה, כמו שאמרתי, אם זה יקרה, הם יאפילו על העניין.

איל בן ראובן: לסיכום, ואני אומר לך, יואב, אנחנו בעניין הזה בעמדה אחת: אני בעד חקירת הנושא.

איל בן ראובן: אבל חקירה עניינית ורצינית על ידי גורמים מוסמכים שיש להם את הסמכויות לרדת ולבדוק את העניין הזה, גם מבחינה ציבורית שתיראה נכון, שתיראה נקייה מכל - - - טוב, נא לסיים.

איל בן ראובן: אני מסיים.

איל בן ראובן: והפקת לקחים מהירה.

איל בן ראובן: אני נגד ועדת חקירה פרלמנטרית.

איל בן ראובן: ובנקודת הזמן הזו, יואב, אני מבקש ממך גם ומחברי הוועדה, לציין בסיכום בכל מקרה שאנחנו דורשים את סיום החקירה נגד גל הירש מהר ככל האפשר, גם בשביל גל, גם בשביל בן אדם; וגם כדי שבכל מקרה החקירה הזאת, החקירה הנכונה הזאת בראשות שופט, שתצא לדרך ומהר ככל האפשר.

איל בן ראובן: טוב, תודה רבה.

איל בן ראובן: חבר הכנסת בני בגין, בבקשה.

זאב בנימין בגין: תודה.

זאב בנימין בגין: אדוני היושב-ראש, חברים, ברור שנקלענו, כולנו – כולנו זה לא רק חברי הכנסת – למצב מאוד עדין ומאוד רגיש.

זאב בנימין בגין: וחלק מהדברים נובעים מן העובדה שיש לנו משטרה אחת, היא מרכזת מטבע הדברים סמכויות בידה וגם כוח, וצריך לתת בה אמון מצד אחד ולהיזהר מהפעלה לא ראויה של הסמכויות ושל הכוח.

זאב בנימין בגין: המצב הוא עדין במיוחד, זה נכון, גם כלפי מינויים אחרים.

זאב בנימין בגין: לא טוב היה יכול להיות או יהיה מצב בעתיד שבו הממשלה תמנה ואחר כך יתגלה פגם, במהלך מילוי התפקיד תהיה חקירה, זה קשה כשלעצמו, או יהיה פגם שיצריך את ביטול המינוי.

זאב בנימין בגין: היינו במצב ביש כזה, הייתי חבר הממשלה, בעת מינוי הרמטכ"ל לפני שש שנים.

זאב בנימין בגין: חשתי, כמו כל החברים, את עי הנעימות על בשרנו.

יעל כהן-פארן: אתה מדבר על גלנט?

יעל כהן-פארן: כן.

יעל כהן-פארן: שבע וחצי שנים.

יעל כהן-פארן: כשנהנים הזמן עובר מהר.

יעל כהן-פארן: הבת שלי פשוט נולדה בדיוק באותו תאריך.

בצלאל סמוטריץ': מזל טוב, מזל טוב.

בצלאל סמוטריץ': אני יודעת בת כמה היא.

בצלאל סמוטריץ': את זה עוד לא שכחת בעבודה בכנסת.

זאב בנימין בגין: ואני גם זוכר, לצערי, בדיון בממשלה שהיה בנושא זה נשמעו גם הערות חריפות מצד אחד מחברי הממשלה כלפי המועמד שבסופו של דבר הסירו את מועמדותו, מועמדותו נפסלה.

זאב בנימין בגין: אני הסתייגתי מאותן הערות.

זאב בנימין בגין: אני מביא את הדברים כדי שניקח בחשבון לאן דברים עלולים להתגלגל, כאשר אנחנו דנים בפורומים מסוימים שהם פוליטיים ויש לאנשים גם רצונות לומר את זאת או את זאת.

זאב בנימין בגין: הנושאים שהעלה היושב-ראש הם נושאים על סדר-היום שמעוררים אכן חשש כזה שבעקבותיו נדרשת בדיקה.

זאב בנימין בגין: והחששות שקודם העלה איל הן חששות שאני שותף להן, מבחינת ועדת חקירה פרלמנטרית או לפחות מבחינת לזות השפתיים כלפי ועדת החקירה הפרלמנטרית, מראית העין שמא יש שם חברי כנסת, פוליטיקאים ואחרים, שייאמר עליהם שהם עושים שימוש לא נכון בסמכות הוועדה.

זאב בנימין בגין: אז איך אנחנו יוצאים מן המיצר בין הצורך לבדוק ובין הקשיים שמעוררת ועדת חקירה פרלמנטרית?

זאב בנימין בגין: אני הזכרתי ליושב-ראש קודם בלשכתו שיש בידו – בידינו אבל קודם כול בידו – כלי לבדיקה, על פי הבנתי, יעילה, דיסקרטית, סודית, שממנה, על פי ניסיוני, לא דלפו דברים, וזוהי הוועדה שקרויה אצלנו בז'רגון של הוועדה "הוועדה הקטנה", "הוועדה החסויה".

זאב בנימין בגין: הייתי חבר בה, אני חושב, מראשית כהונת הכנסת הזאת ועד לפני כחצי שנה.

יעל כהן-פארן: ועדת המשנה של הוועדה הזאת?

זאב בנימין בגין: כן.

זאב בנימין בגין: היא ועדת משנה של הוועדה.

זאב בנימין בגין: כן, לביטחון פנים.

זאב בנימין בגין: השתתפתי בדיונים אחדים.

זאב בנימין בגין: לא רק שהדיונים היו חסויים, איש לא ידע – ולא יודע עד היום לדעתי ולכן לא אומר – על מה נסב הדיון.

זאב בנימין בגין: ולכן גם לא אומר.

זאב בנימין בגין: אני רואה בה כלי יעיל, נשאלו שאלות, אנשים התבקשו לבוא, להתייצב, מארגונים שונים.

זאב בנימין בגין: הארגונים האלה פועלים באופן חסוי.

זאב בנימין בגין: לא יצא מזה כלום.

זאב בנימין בגין: סליחה, לא דלף, יצא כי הגענו למסקנות, אבל לא דלף.

זאב בנימין בגין: היות שגם היושב-ראש אמר עכשיו, כפי שנרשם בפרוטוקול, שהוא איננו יודע – אני חושב שהוא אמר דבר נכון, וטוב שאמרת את זאת – אינך יודע, אני אפרש, במלוא מובן המילה של ידיעה, וגם אני חושב, איל, מה באמת קרה שם.

יואב קיש: ברור.

יואב קיש: אם היינו יודעים לא היה צריך לבדוק, היינו כבר יודעים, לא?

זאב בנימין בגין: כן, בסדר.

זאב בנימין בגין: הסכמתי.

זאב בנימין בגין: כיוון שאנחנו לא יודעים, אני מציע לפחות, אדוני היושב-ראש, הבה תנקוט באמצעי המינימלי קודם כול הזהיר יותר.

זאב בנימין בגין: אני חושב שתוכל להביא תוצאות שבעקבותיהן תוכל לומר: אני יודע – אני לא יכול לפרסם, אולי תוכלו לפרסם בוועדה מסמך שבכל זאת יביא בפני הציבור בזהירות את מסקנותיכם.

זאב בנימין בגין: אבל בשלב זה, היות שאנחנו באמת לא יודעים, אני מציע את הבדיקה הזאת.

זאב בנימין בגין: קודם כול ללכת לכלי היותר פשוט, היותר זהיר.

זאב בנימין בגין: אם יהיה צורך נבוא עם המסקנות שלך.

זאב בנימין בגין: זה ייקח זמן.

זאב בנימין בגין: תקדישו לזה ישיבות אחדות, ואחר כך תחזור אולי למליאת הוועדה, תאמר: הגענו למבוי סתום.

זאב בנימין בגין: קשה לי לראות, למען האמת, שוועדת החקירה הפרלמנטרית תגיע לתוצאות יותר מדויקות ממה שתגיע הוועדה הקטנה בראשותך, בין השאר מפני שתרצה שיעידו קציני משטרה, והם יאמרו בוועדה שדיוניה לא יהיו חסויים: סליחה, יש לי הנחיה מן המפכ"ל או מן היועץ המשפטי או מפרקליט המדינה לא לומר את זאת וזאת.

זאב בנימין בגין: הם לא יאמרו לך את זה ב"וועדה הקטנה".

זאב בנימין בגין: אני חושב שזו הצעה, סלח לי שאני אומר, טובה, אני מציע ללכת בדרך הזאת.

יואב קיש: תודה.

יואב קיש: אני אגיד לך שני דברים לגבי העניין הזה.

יואב קיש: ראשית, אני בהחלט שוקל את ההצעה שלך, אבל יש לה, אני חושב, שני חסרונות: חסרון אחד, בסופו של דבר יש גם חשיבות ציבורית.

יואב קיש: זה אחד.

יואב קיש: אבל אתה יודע מה, אני אפילו שם את זה רגע בצד.

יואב קיש: הנושא השני, ואני אומר את זה בצורה הכי ברורה: אני מאמין שהמהלך שאנחנו עושים פה ידרבן את הממשלה להוביל ועדת בדיקה ממשלתית.

יואב קיש: אם אנחנו לא נעשה את המהלך זה לא יהיה.

יואב קיש: בני, אני אומר לך את זה בצורה הכי ברורה, כך אני מאמין.

יואב קיש: ולכן אפשר להמשיך לשחק בנדמה לי, ואני אומר את זה גם לך, חבר הכנסת איל בן ראובן, כי הזדהיתי כמעט עם כל מה שאמרת.

בצלאל סמוטריץ': אין ויכוח כאן, כולם רוצים ועדת בדיקה מקצועית.

בצלאל סמוטריץ': השאלה אם אנחנו הולכים להפעיל לחץ.

בצלאל סמוטריץ': אני מציע שנפעיל לחץ.

בצלאל סמוטריץ': רגע, נכתוב בהחלטה שביום שתקום ועדת בדיקה הוועדה הפרלמנטרית תפורק.

בצלאל סמוטריץ': באותו יום.

בצלאל סמוטריץ': מה הבעיה?

בצלאל סמוטריץ': אין לי בעיה עם זה.

בצלאל סמוטריץ': אני מקבל את זה.

איל בן ראובן: ועדה פרלמנטרית היא דבר רע.

איל בן ראובן: היא לא תתרום לעניין.

איל בן ראובן: אבל היא היחידה - - -

יואב קיש: סליחה, בצלאל, כל אחד בזמנו.

יואב קיש: בני, אני רק רוצה להגיד על דבריך: אז מה שאני מתכוון לעשות, בהמשך להצעתך, אני מתכוון לעבוד בתהליך מקביל.

יואב קיש: זאת אומרת, בפירוש, אני רוצה לייצר הסכמות עם האופוזיציה וללכת למהלך מגובש, ואני הולך לעבוד על זה.

יואב קיש: כי אני רואה שהם רוצים לבדוק, ואני מאמין שאפשר להשיג הסכמות, ואני רוצה שכשנגיע למליאה יהיו הסכמות בעניין הזה.

יואב קיש: אז אני במקביל, בהמשך להצעתך, גם אכנס את הוועדה הסגורה, ונתחיל לבחון את זה בוועדה הסגורה ונראה מה אנחנו מצליחים להשיג.

יואב קיש: יכול להיות שאני אופתע לטובה.

יואב קיש: יכול להיות.

יואב קיש: אני מחליף את יעל בוועדה הסגורה.

יואב קיש: אז נעשה דיון ונחליט אם אתה מחליף.

יואב קיש: זה לא על רגל אחת, אבל זה בהחלט משהו שאפשר לשקול לחיוב בעניין הזה.

יואב קיש: אני מודה לך.

יואב קיש: אבל אני אומר עוד פעם, בני: אני הולך עם הצעתך, עם שתי התייחסויות, שאני הולך במקביל, כי בסופו של דבר אני לא בטוח שהמהלך שאתה מציע הוא זה שיפתור את העניין.

יואב קיש: ולכן אני הולך במקביל, ואני נענה בעניין הזה לבקשתך.

יואב קיש: לפי הרשימה, מיקי לוי, בבקשה.

מיקי לוי: תודה רבה, אדוני היושב-ראש.

מיקי לוי: מילה אחת לוועדה ולך: מעניין שאם באמת הוועדה שבראשותך הייתה רוצה לעשות עבודתה נאמנה, הייתה משיבה לפניות הרבות שלי להתכנס כדי לדון בשכר השוטרים והשוואתם לצה"ל על פי דין.

מיקי לוי: המדינה הפסידה בבית המשפט, ואולי ההפגנה אתמול הייתה נמנעת.

מיקי לוי: חבל.

יואב קיש: רגע, סליחה.

יואב קיש: אני, קודם כול, לא הייתי צריך את הפניות שלך.

יואב קיש: היו אליי הרבה מאוד פניות ציבור.

יואב קיש: הנושא הזה נדון בבית המשפט עד לפני לדעתי כחודש.

יואב קיש: אז אני, כשזה נדון בבית המשפט – רגע, מיקי, שנייה.

מיקי לוי: לא עונה לך.

מיקי לוי: גם כשאני לא מדבר אתה אומר לי רגע.

מיקי לוי: לא, אתה עושה לי פרצוף כאילו זה לא בסדר.

יחיאל חיליק בר: יואב, עד שהוא לא מדבר?

יואב קיש: בסדר, אתה צודק.

יואב קיש: סליחה.

יואב קיש: תמשיך ככה, מיקי, אני מחזק אותך, חזק ואמץ.

יואב קיש: בקיצור, כל עוד זה התנהל בבית משפט, ואתה יודע היטב שזה היה עד לאחרונה, לא יכולנו לדון בזה.

יואב קיש: יצא מבית משפט, ראיתי שהממשלה עובדת, גם חיכיתי – אנחנו הרי בסופו של דבר עושים פיקוח.

יואב קיש: אני לא תחליף להחלטות ממשלה, ומי כמוך יודע את זה.

יואב קיש: בבקשה.

מיקי לוי: תודה.

מיקי לוי: אז זה חשוב לי מאוד גם כן ברמה האישית, כי אני בהחלט דואג להם.

מיקי לוי: לא מדובר רק בשוטרים, מדובר בלוחמי שב"כ, אנשי מוסד שהיו באיראן.

מיקי לוי: בכולם מדובר.

יואב קיש: בסדר.

יואב קיש: אז אני שמח שראש הממשלה הנחה את שר האוצר להיכנס איתם לדיון דחוף.

מיקי לוי: שאפו ענק.

מיקי לוי: הנה, גם כשמגיע מגיע.

יואב קיש: נכון.

יואב קיש: מגיע.

מיקי לוי: עכשיו, אני אומר לחבר הכנסת בן ראובן: תשמע, באמת אנחנו לא עוסקים בכישורים של גל הירש.

מיקי לוי: אתה תחפש בכל האמירות ובכל המסמכים שהיו חתומים – השם שלי לא מופיע שם.

מיקי לוי: ואני מכיר את גל מהיום שהייתי מפקד מחוז יהודה ושומרון, עבדתי יחד מולו, אין בכלל חולק על כך שכישוריו רבים.

מיקי לוי: תרצה להתווכח איתי ברמה האישית בחדר סגור אם התפקיד היה בסדר או לא בסדר?

מיקי לוי: אני יכול להגיד לך את דעתי.

מיקי לוי: דעתי היא דעתי הפרטית, ולכן אני לא חושב שהייתי צריך להתערב.

יהודה גליק: בוא, תגיד מה תגיד בחדר סגור.

מיכאל מלכיאלי: שתף אותנו, מיקי.

מיקי לוי: גם לך אני אגיד בחדר סגור.

מיכאל מלכיאלי: אם היינו בחדר הסגור מה היית אומר שם?

מיקי לוי: גם לך אני אגיד, רק מפאת כבודו של גל.

מיקי לוי: ובאמת כישוריו רבים.

מיקי לוי: גל הוא לא המהות.

מיקי לוי: הוא לא המהות, הוא לא הבעיה.

מיקי לוי: עכשיו, לעצם העניין, לפני חודשיים, אדוני היושב-ראש, יושב פרקליט המדינה מולי בכבודו ובעצמו ואומר דברים ברורים וחדים לוועדה: משטרת ישראל אינה תופרת תיקים.

מיקי לוי: משטרת ישראל מלווה על ידי פרקליטים מפרקליטות המדינה.

יואב קיש: בסדר, אז אין בעיה שיבדקו אותה.

בצלאל סמוטריץ': איך אומרים בערבית?

בצלאל סמוטריץ': האט הער געזוקט.

מיקי לוי: דקה.

מיקי לוי: תראה, עכשיו אני אומר לך: אל תפריע לי, מה דעתך?

יואב קיש: בסדר, דבר, דבר.

יואב קיש: אתה יודע מה, קודם כול, לי כיושב-ראש יש פריבילגיה לעשות את זה.

יואב קיש: אז פתרתי את הדיון בצורה מאוד פשוטה.

מיקי לוי: זה נכון, זה נכון.

יואב קיש: ובי"ת, אני אשתדל, אבל לא נתת לי דוגמה אישית טובה כל כך.

יואב קיש: זו הבעיה, הבנת?

יואב קיש: בבקשה.

מיקי לוי: אני מודה.

מיקי לוי: אני מודה שמותר לך.

יהודה גליק: איזה דיון מתוק היום, תאמינו לי.

מיקי לוי: לא, תיכף יעלה לטורים.

מיקי לוי: חכה, מה קרה לך, איזה מתוק, איזה בטיח.

יהודה גליק: אתם מתוקים אחד אחד, אני אומר לכם.

יעל כהן-פארן: תיכף מיקי מתחיל.

יעל כהן-פארן: הוא מתחמם.

מיקי לוי: אני מצטט את דבריו של עורך הדין פרקליט המדינה שי ניצן.

מיקי לוי: משטרת ישראל בכל שנות שירותו, 30 שנות שירות כפרקליט בכיר, לא היה כדבר הזה.

מיקי לוי: ולכן האמירה הזו היא מסוכנת.

מיקי לוי: אומר לך פרקליט המדינה: לא משטרת ישראל תופרת תיקים, הפרקליטות אינה מסמנת מטרות, ובוודאי ובוודאי אינה תופרת תיקים.

מיקי לוי: אומר לך פרקליט המדינה: הידיעות על גל הירש לא הגיעו מהמשטרה.

מיקי לוי: אומר לך את זה פרקליט המדינה, הרי הוא לא יגיד דברים אחרים עוד פעם, אלא מרשות אחרת, ואני מרשה לעצמי להגיד לך: מהרשות להלבנת הון.

מיקי לוי: חד משמעי.

מיקי לוי: אוקיי, שיתבעו אותי על זה שגיליתי.

מיקי לוי: הפרקליטות אמרה שהידיעות על גל הירש הגיעו מהרשות להלבנת הון ולא ממשטרת ישראל.

מיקי לוי: לא ממשטרת ישראל.

מיקי לוי: אומר לך פרקליט המדינה, שהנושא הזה היה חייב להיבדק, וזו הייתה ההחלטה שקיבל היועץ המשפטי לממשלה, האינסטנציה הכי גבוהה.

מיקי לוי: מה אפשר עוד לבקש?

מיקי לוי: היועץ המשפטי לממשלה עצר את כל התהליך, והוא אשר קבע שצריך לבדוק את זה.

מיקי לוי: חד משמעי.

מיקי לוי: אז אתה רוצה לחלוק על העניין הזה?

מיקי לוי: עכשיו, הוסיף ואמר פרקליט המדינה: ראש אח"מ דאז ניצב מני יצחקי, כאשר זומן על ידי היועץ המשפטי לממשלה לישיבה הדחופה יום לפני וביקש ממנו לרכז את ידיעות המשטרה, מה שיש, ריכז מספר ידיעות ספורדיות, לא חשובות בא לישיבה ואמר: אין ברשותנו ידיעות.

יואב קיש: אני מפריע לך עכשיו.

יואב קיש: אתה מכיר את תת-ניצב גיא ניר?

מיקי לוי: מכיר אותו היטב.

יואב קיש: ואיך זה מסתדר?

מיקי לוי: שמעתי אותו בטלוויזיה, שאמר לו: תבדוק.

מיקי לוי: אז מה אם אומר לו ראש אח"מ תבדוק?

מיקי לוי: הוא אומר לו: תבדוק עוד פעם.

מיקי לוי: הוא לא אמר לו - - -

אורן אסף חזן: מיקי - - -

מיקי לוי: אל תפריע לי.

יעל כהן-פארן: עשית את הכניסה שלך, אל תפריע לו.

יואב קיש: אורן, לא, יש לך משימה יותר חשובה.

יואב קיש: אורן, לא להפריע לדיון, אתה תקבל לדבר.

יואב קיש: יש לך משימה יותר חשובה – תאכיל אותו, בבקשה.

אורן אסף חזן: תקשיב.

יואב קיש: לא, לא.

יואב קיש: אורן, אל תפריע.

יואב קיש: מיקי, נא לסיים, דיברת הרבה.

יואב קיש: דקה לסיים.

מיקי לוי: הוא הפריע לי.

יואב קיש: לא, אתה מדבר הרבה.

יואב קיש: דקה.

אורן אסף חזן: הבעיה היא לא שהוא אמר לו תבדוק, הבעיה שהוא אמר לו: בדקנו, אין כלום.

אורן אסף חזן: הוא אמר לו: לא, תמשיך, תחפש.

מיקי לוי: נכון, מה הבעיה?

מיקי לוי: זוהי לא עבירה פלילית.

יואב קיש: מיקי, יש לך דקה לסיים, בבקשה.

יואב קיש: לא, זה מה שיש לך.

מיקי לוי: אל תפריעו לי.

מיקי לוי: הגיע למחרת ראש אח"מ דאז ניצב מני יצחקי ואמר: הנה הידיעות, אין לנו מי יודע מה – זה כתוב בפרוטוקול בפרקליטות – לא נוח לי להשתתף בישיבה הזו, אני מבקש שתשחררו אותי, מחר גל הירש יכול להיות מפכ"ל.

מיקי לוי: ואכן שוחרר מהישיבה.

מיקי לוי: משטרת ישראל לא מעורבת, פרקליטות לא מעורבת, הרשות להלבנת הון הביאה את המידע הזה.

מיקי לוי: מה אתם עוד רוצים?

מיקי לוי: אלא אם כן - - -

יואב קיש: אוקיי, תודה רבה.

מיקי לוי: רגע, אפילו לא עברה הדקה.

יואב קיש: עברה הדקה.

מיקי לוי: לא, יואב, באמת.

יואב קיש: אז בבקשה, תסיים.

מיקי לוי: בחייך, תן לי להתבטא, גם הפריע לי אורן כרגיל.

יואב קיש: תסיים, תסיים.

מיקי לוי: עכשיו, אני אומר לך משהו ברמה האישית: אני לא מבין מה אתה עושה.

מיקי לוי: אתה יושב ב"שבתרבות" – אל תיפגע ברמה האישית – אתה יורה, אתה בא היום בבוקר, מסמן מטרה, רוצה להקים ועדה.

יואב קיש: לא, זה עשו ליורם הלוי, לא אני.

מיקי לוי: יואב, זה לא מתאים לך.

יואב קיש: זה עשו ליורם הלוי.

מיקי לוי: יואב, שמעתי אותך ב"שבתרבות" – אני הולך להקים ועדה.

יואב קיש: נכון.

יואב קיש: מיקי, אתה היית פה בהצבעה, שישה חברים, בניגוד לדעתך, תמכו בזה.

יואב קיש: אל תתבלבל.

מיקי לוי: יואב, אל תתרגז.

יואב קיש: הליך ארוך, מסודר, שהגיע הזמן.

מיקי לוי: מותר לי להגיד לך.

יואב קיש: לא, אבל אתה עושה את זה כאילו עלה על סף דעתי.

יואב קיש: אנחנו דנים בזה כבר מעל שנה, עם קריאה ברורה לממשלה.

יואב קיש: טוב, נא לסיים.

מיקי לוי: לעצם העניין, כינוס הוועדה לנושא זה הוא באמת להשביע את רעבונו של ההמון, אני לא יודע מה.

יואב קיש: טוב.

יואב קיש: לא אמרת "חברי מרכז".

יואב קיש: סליחה, תגיד "חברי מרכז".

מיקי לוי: אתה רואה, אני עדין.

מיקי לוי: אני לא מבין את היועץ המשפטי לוועדה שעובר בשתיקה על כינוס הוועדה.

מיקי לוי: אין לוועדה הזו שום סמכות.

מיקי לוי: הסמכות להקים ועדה פרלמנטרית היא בידיה של - -

יואב קיש: טוב, תודה רבה למיקי לוי.

מיקי לוי: - - של הכנסת.

יואב קיש: לא, סיימת.

יואב קיש: עברת את הזמן שלך בהרבה.

מיקי לוי: לא נכון, ממש לא.

יואב קיש: תודה רבה.

יואב קיש: מיקי, תודה רבה.

בצלאל סמוטריץ': תן לו.

יואב קיש: מצטער, אתה מיצית את הזמן שלך.

מיקי לוי: יואב, זה לא נכון.

מיקי לוי: אתה תיתן לי לסיים.

יואב קיש: אם יהיה עוד זמן בסוף אני אתן לך עוד דקה.

מיקי לוי: יש לי עוד חצי דף.

יואב קיש: לא, אין זמן לחצי דף, מה לעשות.

יעל כהן-פארן: - - -

יואב קיש: על הזמן שלך.

יעל כהן-פארן: לא.

יואב קיש: טוב, 20 שניות על השעון.

יואב קיש: עד 28:00 אתה מפסיק.

יואב קיש: בבקשה, תתחיל.

מיקי לוי: אני הולך לסיום, ואני אומר לך שאין מקום להקים ועדת חקירה פרלמנטרית.

מיקי לוי: אין לה את הכלים, חלק מהאנשים לא בשירות, חלק מהאנשים בחו"ל, לא יבואו, לא יהיה לזה סוף.

מיקי לוי: אתה רוצה לעשות איזושהי בדיקה?

מיקי לוי: בבקשה, בוא ניקח שופט בדימוס, נמנה אותו עם שני עורכי דין שהיו בפרקליטות, שהם עורכי דין פרטיים, יעשו איזושהי בדיקה, איזשהו מין צוות בדיקה עבור הוועדה.

מיקי לוי: ועדת בדיקה פרלמנטרית תסכן – תסכן – את מערכת אכיפת החוק, את אושיות הדמוקרטיה, ואתה עלול פשוט למוטט את כל המערכת.

יואב קיש: תודה רבה.

יואב קיש: חברת הכנסת יעל כהן-פארן.

יעל כהן-פארן: תודה רבה.

יעל כהן-פארן: אני אתחיל מהסיפה של דבריו של חברי חבר הכנסת מיקי לוי.

יעל כהן-פארן: אתה אמרת בתחילת דבריך שאתה חרד לגורל החוק בישראל והדמוקרטיה, במדינה שמסכלים בה מינוי של מפכ"ל.

יעל כהן-פארן: אני חרדה למדינת החוק בישראל והדמוקרטיה בישראל, עם זה שכנסת ישראל פשוט מחפשת כל הזדמנות לתקוף את המשטרה ולהחליש אותה.

יואב קיש: אז את נגד הבדיקה?

יואב קיש: את לא רוצה לבדוק?

יעל כהן-פארן: לא, תן לי לסיים את דבריי.

יעל כהן-פארן: מערכת אכיפת החוק נמצאת תחת מתקפה.

יואב קיש: את לא רוצה לבדוק?

יואב קיש: לא רוצה לבדוק את פרשת גל הירש.

יואב קיש: טוב.

יעל כהן-פארן: אני רוצה לבדוק אותה, ותן לי לסיים את דבריי.

יעל כהן-פארן: מערכת אכיפת החוק נמצאת תחת מתקפה בכנסת הזאת.

יעל כהן-פארן: ואנחנו רואים קו ישיר בין חוק ההמלצות, והדיון שרצית לעשות על ריטמן שהיה לא לעניין, והדיון שהביאו לפה את המפכ"ל לבדוק את חקירות ראש הממשלה - - -

אורן אסף חזן: מה כן לעניין בעינייך?

מיקי לוי: אל תפריע לה, אורן.

מיקי לוי: עזוב אותה, אל תפריע לה.

יעל כהן-פארן: עכשיו, הבעיה היא שאין לכם מושג.

יעל כהן-פארן: אתם מתחילים פה ועדת חקירה פרלמנטרית – אם היא תתחיל, ואני מקווה שהיא לא תתחיל כי אני אצביע נגדה – במטרה לעשות את זה שוב ושוב ושוב, לכנס אותה, לכנס את אנשי המשטרה, להלך עליהם אימים.

יעל כהן-פארן: יש ראש ממשלה שהמשטרה ממליצה להעמיד לדין על שוחד, מרמה והפרת אמונים.

יעל כהן-פארן: אלה ההמלצות בתיק 1,000 ו-2,000.

יעל כהן-פארן: אז מה אתם משחקים אותה כאילו זה לא קשור?

יעל כהן-פארן: אתם מחפשים את המשטרה בכל רגע.

יואב קיש: את יכולה להגיד לי אם את רוצה לבדוק את העניין הזה או לא?

יואב קיש: את לוקחת את זה לפוליטיקה, את רואה את האבסורד?

יעל כהן-פארן: כמה זמן אתה נותן לי?

יעל כהן-פארן: עוד לא עברה דקה וחצי, בבקשה.

יעל כהן-פארן: לא, אתם מחפשים פה את המשטרה בכל הזדמנות.

יעל כהן-פארן: יש מקרים שהם לא בסדר.

יעל כהן-פארן: נכון, המקרה של גל הירש צריך להיבדק, אני לא אמרתי שלא.

יואב קיש: תודה רבה באמת.

יואב קיש: באמת תודה רבה.

יעל כהן-פארן: אבל לא בצורה הפוליטית.

אורן אסף חזן: זה לא פוליטי, זה התפקיד שלנו.

יעל כהן-פארן: לא בוועדה של הכנסת, לא בוועדת משנה של הכנסת, לא בוועדת חקירה פרלמנטרית.

מיכאל מלכיאלי: דובר על ועדת חקירה פוליטית?

יעל כהן-פארן: זאת ועדת חקירה פוליטית.

יעל כהן-פארן: מי ישב בראשה?

יעל כהן-פארן: יואב קיש?

יעל כהן-פארן: אתה?

אורן אסף חזן: מה הבעיה ביואב קיש?

יעל כהן-פארן: אין שום בעיה עם יואב קיש.

יעל כהן-פארן: אני רוצה עכשיו להגיד משהו על ועדת חקירה פרלמנטרית, היה והיא תהיה.

יעל כהן-פארן: יכול להיות שההתנהלות פה אולי גם באה מאיזה גורם פוליטי.

יעל כהן-פארן: לא יודעת ממי, אין לי מושג, סתם מעלה ספקולציה, אין לה אחיזה במציאות.

יעל כהן-פארן: מה תעשה ועדת חקירה פרלמנטרית?

יעל כהן-פארן: תחקור את זה עד הסוף?

יואב קיש: יעל, אתם משרתים אינטרסים פוליטיים.

יעל כהן-פארן: אתה משרת אינטרס פוליטי.

יואב קיש: הרי זה אבסורד, את אומרת: צריך לבדוק, אומרים לך שזו הדרך היחידה לבדוק, ואת - - -

מיקי לוי: ועדה פרלמנטרית מסוכנת.

מיקי לוי: מסוכנת.

יואב קיש: טוב, תודה, הבנתי.

יואב קיש: אתם לוקחים את זה למישור הפוליטי.

יעל כהן-פארן: יואב, אני מציעה לך לשתות כוס מים קרים, ולרדת מהעץ שטיפסת עליו.

יואב קיש: מיקי, אני קורא לך לסדר פעם ראשונה.

יעל כהן-פארן: לא צריך ועדת חקירה פרלמנטרית.

אורן אסף חזן: יעל, יעל, יש הזדמנות - - -

יואב קיש: אורן, אני קורא לך לסדר פעם ראשונה.

אורן אסף חזן: רגע, רגע.

יואב קיש: לא, אתם לא מפריעים.

יואב קיש: נא לסיים.

יואב קיש: תן לה לסיים.

יעל כהן-פארן: צריך ועדת בדיקה בראשות שופט – עוד לא דיברתי אפילו שתיים וחצי דקות.

יואב קיש: ארבע דקות.

יעל כהן-פארן: צריך ועדת בדיקה בראשות שופט.

יעל כהן-פארן: לעניין הזה אני מסכימה, צריך בדיקה.

יעל כהן-פארן: אבל אני רוצה עכשיו כן לגעת, ותן לי עוד חצי דקה, בעניין עצמו.

יואב קיש: יש לך דקה לסיום.

יעל כהן-פארן: הרי אמר כאן שי ניצן, וסיכם את הדברים הרבה יותר טוב ממני מיקי לוי, בדיוק את השלבים שהיו בדיון הקודם.

יעל כהן-פארן: למרות שלא הייתי בדיון, עקבתי אחריו.

יעל כהן-פארן: אני רוצה לומר כאן: יש את ועדת הבדיקה של מינוי תפקיד בכיר, ועדת טירקל, ובשלב ההוא היו מספיק עניינים לא ברורים ולא בסדר, לדעתה, כדי לפסול את מועמדותו, אחר כך זה הלך לחקירה.

יעל כהן-פארן: יש פלילי, אין פלילי, זה בחקירת משטרה.

יעל כהן-פארן: עדיין, אם ועדת הבדיקה, היועץ המשפטי לממשלה דאז – אגב, כמו בעניין של גלנט.

יעל כהן-פארן: את גלנט טירקל לא פסלו, רק אחרי בג"ץ, שאני הייתי חלק ממנו, חייבת לשים את זה על השולחן, בגלל זה ידעתי את התאריך, כי פסלו את זה אחרי הבג"ץ, כי הבינו שוועדת טירקל לא עשתה את עבודתה.

יעל כהן-פארן: הבג"ץ היה אגב נגד ועדת טירקל ב-2011.

יואב קיש: אוקיי, תודה רבה, יעל.

יעל כהן-פארן: אני רק אגיד - - -

יואב קיש: סליחה, לא, די , סיימת את דברייך.

יואב קיש: יעל כהן-פארן, זמנך תם.

יעל כהן-פארן: מילה אחרונה.

יואב קיש: לא, נגמר, קיבלת את הזמן.

יעל כהן-פארן: רגע, אחרונה.

יואב קיש: לא, סליחה, סיימת את זכות הדיבור.

יעל כהן-פארן: רק משפט אחרון.

יואב קיש: משפט.

יעל כהן-פארן: כן לוועדת בדיקה בראשות שופט, לא לוועדת חקירה פרלמנטרית.

יואב קיש: תודה רבה.

יואב קיש: אני רוצה להגיד דבר אחד שאני כן מוכן מהדיון.

אורן אסף חזן: למה?

אורן אסף חזן: הם יותר טובים מאיתנו?

אורן אסף חזן: מה זה הדבר הזה?

יעל כהן-פארן: כן.

יואב קיש: אני מוכן לפתוח את הצעת ההחלטה.

אורן אסף חזן: לא, הם לא יותר טובים.

יעל כהן-פארן: אתה פוליטי.

יואב קיש: אורן, אתה בקריאה ראשונה.

יואב קיש: יעל, את בקריאה ראשונה גם.

יואב קיש: אני מוכן לפתוח את ההצעה באמירה שאומרת – בצלאל, כפי שהצעת – שאנחנו קוראים לממשלה להקים.

בצלאל סמוטריץ': ביום שתקים - - -

יואב קיש: וביום שתקים – ייסגר.

יואב קיש: בבקשה, בצלאל סמוטריץ בזכות דיבור.

בצלאל סמוטריץ': אל"ף, אני רוצה לפתוח, כי אחר כך פה הרוחות יתלהטו, בלברך בשנה טובה, כתיבה וחתימה טובה, את שוטרי משטרת ישראל ואת עם ישראל כולו.

אורן אסף חזן: תסיים בזה, תרגיע את כולם אחר כך.

מיקי לוי: וואו, חגיגה.

יעל כהן-פארן: בצלאל, מסכימים איתך.

יואב קיש: מיקי, עכשיו הוא מתניע.

מיקי לוי: עכשיו אני בהיכון.

בצלאל סמוטריץ': שנישאר חברים טובים, ונתווכח בכבוד גם על סוגיות נפיצות.

אורן אסף חזן: לא, אני לא רוצה להיות חבר של כולם פה.

אורן אסף חזן: מה אתה מכריח אותנו?

בצלאל סמוטריץ': אני חבר של כולם, לא דיברתי בשמך.

אורן אסף חזן: לא, אמרת "שנישאר", דיברת ברבים.

בצלאל סמוטריץ': לגופו של עניין, אני אעשה את זה ממש ממש קצר, כי בסוף הדברים די נאמרו.

בצלאל סמוטריץ': אני מצטרף ממש לפתיחה שלך, אדוני היושב-ראש, על הסכנה הגדולה שיש בהדלפות של אתמול, ועל הקריאה גם ליועץ המשפטי, כדי שלא נצטרך להגיע אחר כך עוד פעם להקמת ועדת חקירה פרלמנטרית, כי מוסכם על כולנו שזו לא הדרך האופטימלית מלכתחילה.

יואב קיש: בדיוק.

בצלאל סמוטריץ': אז אני חושב שמישהו כאן צריך להיכנס מהר בעובי הקורה ולמצוא מי הדליף את זה, למצות איתו את הדין, פשוט בגלל משום שהציבור מאבד את האמון במערכות והדבר הזה הוא נורא ואיום.

בצלאל סמוטריץ': הוא הסכנה הגדולה, התוצאה של איבוד האמון היא הסכנה הגדולה.

בצלאל סמוטריץ': מוסכם על כולנו שהעניין של גל הירש, פרשיית יצחקי וכו' צריכה להיבדק; מוסכם עלינו שדרך המלך לעשות את זה היא ועדת הבדיקה.

יואב קיש: דרך אגב, מיקי לוי הוא אולי היחידי שמתנגד, אני רוצה רק לציין לפרוטוקול.

מיקי לוי: אומר לך פרקליט המדינה: אין מסמך יצחקי.

יואב קיש: לא, מיקי, אתה לא תפריע עכשיו.

יואב קיש: אמרת: מוסכם על כולנו?

יואב קיש: אז אני אומר: מלבד חבר הכנסת מיקי לוי.

מיקי לוי: אולי אני אסכים איתך?

יואב קיש: לא, אתה לא הסכמת בדיון הקודם, בגלל זה אני מציין את זה.

בצלאל סמוטריץ': אבל מוסכם על רובנו.

בצלאל סמוטריץ': אתה צודק שזה לא עניין של קואליציה-אופוזיציה, שהעניין צריך להיבדק וצריך להיבדק מקצועית.

מיקי לוי: אני גם אמרתי.

בצלאל סמוטריץ': שדרך המלך היא ועדת בדיקה שתקבל סמכויות של ועדת חקירה ממלכתית.

בצלאל סמוטריץ': אני רק רוצה להעיר בסוגריים בעניין הזה: זו לא יכולה להיות ועדת חקירה ממלכתית שתוקם בדרך של ועדת חקירה ממלכתית לכתחילה, שאותה ממנה נשיאת בית המשפט העליון.

בצלאל סמוטריץ': שוב, בגלל הנראות הציבורית - - -כשמדובר על המערכת - - -

יעל כהן-פארן: זה לא משהו לקנה מידה של ועדת חקירה - - -

יואב קיש: יעל, את בקריאה ראשונה.

יואב קיש: הוא לא הפריע לך.

יואב קיש: האמת, אחרים אולי כן, הוא לא.

יעל כהן-פארן: הוא לא הפריע לי.

יעל כהן-פארן: סליחה.

יואב קיש: אז בבקשה לא להפריע.

בצלאל סמוטריץ': עוד פעם, אני בעד ועדת בדיקה, אני לא חלוק עלייך.

בצלאל סמוטריץ': ועדת בדיקה שימנה ארדן, אבל שעל פי סעיף – לא זוכר מה – 8א נדמה לי, שרת המשפטים באישור ממשלה יכולה להעניק לה סמכויות של ועדת חקירה, כי אז היא יכולה לזמן עדים, היא יכולה להסיק מסקנות וכו' וכו'.

בצלאל סמוטריץ': זה הדבר הנכון.

בצלאל סמוטריץ': אבל מי שצריך למנות אותה בעיניי זה השר ארדן, שרת המשפטים, לא נשיאת בית המשפט העליון.

בצלאל סמוטריץ': שוב, בגלל הנראות הציבורית, כי בסוף כשמדובר על המערכת, אז שוב עלולה להיות איזו תחושה ציבורית כזאת שמטייחים אחד את השני, כי בסוף בית המשפט והפרקליטות וכו', יש שם איזה מערכות יחסים ואיזונים.

בצלאל סמוטריץ': אני כמובן לא חושד חלילה שהנשיאה, אם היא כן תמנה, תעשה משהו לא נכון, אבל זה עלול ציבורית להיתפס ככה.

בצלאל סמוטריץ': אבל אני כן חושב, גם לך, חבר הכנסת בני בגין, גם לך, חבר הכנסת איל בן ראובן, שאנחנו חייבים כלים כדי ללחוץ ולדרבן את השרים הללו לעשות את מה שהם צריכים ולמנות את הוועדה.

בצלאל סמוטריץ': אני חושב שאם תקום ועדת חקירה פרלמנטרית זה כלי שמאוד מאוד יכול לזרז.

בצלאל סמוטריץ': ואני רוצה להציע, כמו שהציע היושב-ראש:

בצלאל סמוטריץ': אנחנו נכתוב בהחלטה שאנחנו מסכימים שזה לא דרך המלך, ואנחנו מבקשים שתקום, ואנחנו מודיעים שביום שהיא תקום אנחנו נפרק – לא נעשה הקפאה, נפרק את ועדת החקירה הפרלמנטרית.

בצלאל סמוטריץ': אבל אנחנו עד מחר, איל, לעמוד ולצעוק.

בצלאל סמוטריץ': וזה בסדר, אנחנו עושים את זה.

בצלאל סמוטריץ': ואני, אגב, מעריך מאוד את הדברים שיוצאים מן הלב שלך – אגב, תמיד, לא רק עכשיו – גם בסוגיה הזאת.

בצלאל סמוטריץ': אבל זה קצת מתסכל, כי אנחנו נצעק ונצעק ונצעק ונצעק, ונגיד ונלחץ, וזה לא יקרה.

בצלאל סמוטריץ': וכשעושים צעד, ואני חושב שבסוף אנשים ירצו לגלות אחריות, לעשות את זה נכון יותר, זה בהחלט יכול להיות משהו שידרבן את המערכת.

בצלאל סמוטריץ': ושוב, אני חושב שאין בינינו ויכוח מהותי, הוויכוח עכשיו הוא על הטקטיקה.

בצלאל סמוטריץ': ואני רוצה לבקש ממך לשקול את הנושא שוב.

בצלאל סמוטריץ': גם ממך, בני.

בצלאל סמוטריץ': בהפוך על הפוך, דווקא הצעד הזה, שהוא כאילו נתפס עכשיו בעייתי, של הקמת ועדת חקירה פרלמנטרית, הוא זה שיזרז את הקמת ועדת הבדיקה, וממילא יוודא שתהיה בדיקה ושהיא תהיה נכונה וטובה.

בצלאל סמוטריץ': שוב, אין ויכוח בינינו שכשהיא תקום - - -

זאב בנימין בגין: לאיש מאיתנו אין ערבות שזה מה שיקרה.

יואב קיש: טוב, תודה.

יעל כהן-פארן: אין חצי הריון, זה או שמקימים או שלא מקימים.

בצלאל סמוטריץ': אז משפט במענה לחבר הכנסת בני בגין.

בצלאל סמוטריץ': צודק חבר הכנסת בני בגין, לאף אחד אין ערובה, אבל אז אני כן אומר:

בצלאל סמוטריץ': אם השאלה היא לא בדיקה בכלל או ועדת חקירה פרלמנטרית, אז אני בוודאי מעדיף ועדת חקירה פרלמנטרית.

יואב קיש: בדיוק.

זאב בנימין בגין: אבל הייתה לי הצעה אחרת.

יואב קיש: אז אמרתי: אני אבדוק אותה במקביל.

זאב בנימין בגין: הרי מה המשמעות?

זאב בנימין בגין: בצלאל, תן לי עוד משפט.

זאב בנימין בגין: המשמעות של דבריך, בין השאר, גם של חברים אחרים, שיש הסכמה די רחבה כאן שוועדת חקירה פרלמנטרית כנראה איננה הכלי המתאים.

יהודה גליק: לא, אני לא מסכים.

בצלאל סמוטריץ': לא, איננה הכלי הלכתחילאי.

יואב קיש: תודה.

יואב קיש: בצלאל, תודה רבה.

יואב קיש: בצלאל, לסיום.

בצלאל סמוטריץ': רק נאמר שיש ועדת חקירה פרלמנטרית עכשיו נניח לבחינת האשראי במשק.

בצלאל סמוטריץ': והיא עובדת נהדר, מוביל אותה איתן כבל, אף אחד לא טוען - - -

זאב בנימין בגין: זה לא אותו דבר.

מיקי לוי: איך היא עובדת נהדר?

מיקי לוי: לא באו עדים.

מיקי לוי: הממונה על שוק ההון עשתה עליו פס.

יואב קיש: חבר הכנסת מיקי לוי, אתה בקריאה שנייה.

יואב קיש: אל תענה עכשיו, די.

יואב קיש: יש חברים שלך שלא דיברו.

יואב קיש: חבר הכנסת חיליק בר, בבקשה.

יחיאל חיליק בר: טוב, אני הקשבתי בסבלנות להרבה מהדברים, ולהרבה מהדברים אני גם מסכים, תיכף אני גם אגיד גם למה אני לא מסכים.

יחיאל חיליק בר: קודם כול, איל, אני מתחבר לכל מילה שלך, בצורך לסיום מהיר של החקירה, לסיומו של עינוי הדין המכוער, המטורף, שעושים נגד גל הירש, איש שנתן כל כך הרבה למדינה.

יחיאל חיליק בר: ואגב, חלילה עשה משהו, שיחקרו ושיגידו.

יחיאל חיליק בר: ואני עוד לא מדבר כרגע על סיכול המינוי, אבל חייב לסיים את עינוי הדין והנפש הזה של גל הירש ולסיים את החקירה עכשיו.

יחיאל חיליק בר: ואני מצטרף לבקשה שלך, שזה יהיה חלק מהדרישה שלנו בוועדה.

יואב קיש: זה התקבל, אני כבר אמרתי.

יחיאל חיליק בר: יופי, יופי.

יחיאל חיליק בר: נעשה עוול לאיש, למשפחתו, לכלכלתו, לשמו, למוניטין שלו.

יחיאל חיליק בר: זה פשוט נורא.

יחיאל חיליק בר: עכשיו אני רוצה להגיד כמה דברים לגבי ועדת החקירה.

יחיאל חיליק בר: גם אם ועדת החקירה זה לא כלי מושלם, ואנחנו מסכימים עם זה; ואני מסכים יותר אגב עם מה שבני בגין אמר, פחות, ותיכף אני אסביר, עם מה שאמרה חברתי הטובה והמוכשרת יעל כהן-פארן.

יחיאל חיליק בר: אני לא בטוח שוועדת חקירה פרלמנטרית תהיה פחות פוליטית מאשר ועדה שימנה שר ממפלגה פוליטית, שיש לו עליה הרבה יותר שליטה, אבל לא משנה.

יחיאל חיליק בר: אני, אגב, מתחבר מאוד למה שאמרתם פה, שאם ועדת חקירה פרלמנטרית, מיקי, תהיה זרז, קטליזטור, לסיפור של הקמת ועדת חקירה ממשלתית או כל ועדת חקירה אחרת בראשות שופט, לי אין בעיה.

יחיאל חיליק בר: אבל אם לא, אם זה כלום או ועדת חקירה פרלמנטרית, אני הייתי זה - -

מיקי לוי: אולי תהפוך את המילה חקירה לבדיקה?

יואב קיש: רגע, תן לו לדבר, מיקי.

יואב קיש: תן לו לסיים משפט.

יחיאל חיליק בר: רגע, מיקי, נשמה, תאמין לי, לא תמיד קל לשמוע את כל הנאומים של כולם בשקט.

יחיאל חיליק בר: אני השתדלתי להיות בשקט.

יחיאל חיליק בר: - - אבל אם לא, אני הייתי זה, יעל, ותיכף אני אגיד לך גם למה, שבא לפה ודרש מיואב קיש בוועדה האחרונה להקים ועדת חקירה פרלמנטרית, וכתבתי על זה מאמר, בגלל שהחשדות שיש – עכשיו, תראי, יעל, דבר אחד לא מקובל עליי ממה שאמרת.

יחיאל חיליק בר: אף אחד פה לא הולך להכתים את המשטרה ואנחנו לא הולכים להכתים את המשטרה.

יחיאל חיליק בר: יש לי אמון מלא במשטרה, אבל המשטרה היא ארגון שמורכב מבני אדם, כמוני וכמוך.

יחיאל חיליק בר: ויכול להיות שנפלה במשטרה איזושהי טעות, ויכול להיות שיש שם אגו ואינטרסים, ויכול להיות שיש שם טעויות.

יחיאל חיליק בר: עכשיו, אני לא מבין למה צריך להיות חשש למשטרה מוועדת חקירה, בין אם פרלמנטרית, בין אם בראשות שופט, בין אם ממשלתית.

יחיאל חיליק בר: משטרה היא גוף שגם הוא כפוף לחוק, ואם היה שם משהו לא כשורה צריך לבדוק את זה.

זאב בנימין בגין: אתה רוצה שחומר מודיעיני יבוא לדיון, להצגה, באולם נגב בשידור?

מיקי לוי: זה יפגע יותר בגל הירש, תאמינו לי.

יואב קיש: מה הקשר, בני?

יואב קיש: בני, מדברים על תהליכים, מדברים על לקיחת החלטות, מדברים על התנהלות.

יחיאל חיליק בר: אני אענה לך, בני.

יחיאל חיליק בר: יואב, הוא שאל אותי.

זאב בנימין בגין: - - - ידרשו את החומר.

יואב קיש: בני, אני מצטער, אני קורא לך לסדר פעם ראשונה.

יואב קיש: מספיק.

מיקי לוי: זה יפגע יותר בגל הירש.

אורן אסף חזן: אפשר ועדה שיהיו בה חלקים חסויים.

אורן אסף חזן: מה הבעיה?

יואב קיש: תנו לחיליק לסיים.

יואב קיש: חיליק, בבקשה.

יחיאל חיליק בר: גם לוועדת חקירה פרלמנטרית יש אפשרות לערוך דיונים חסויים.

יחיאל חיליק בר: זה לא העניין.

יחיאל חיליק בר: שוב, אני לא בהכרח מעדיף ועדה, אבל אני רוצה לדבר על הנושא של ההכתמה.

יעל כהן-פארן: זה כלי פוליטי.

יואב קיש: יעל, סליחה, את מפריעה לו.

יחיאל חיליק בר: את מדברת על כלי פוליטי?

יחיאל חיליק בר: אז אני אענה לך על כלי פוליטי.

אורן אסף חזן: ברוכה הבאה לכנסת.

יחיאל חיליק בר: כי זה כפל שפתיים שלא מקובל עליי, אני אגיד לך למה.

יחיאל חיליק בר: אנחנו באופוזיציה.

יחיאל חיליק בר: אני לא מוכן שיהיה לי מוסר כפול.

יחיאל חיליק בר: הרי אנחנו, איל, אתה יודע, כל שני וחמישי מגישים בקשה להקמת ועדת חקירה פרלמנטרית על נושא זה או אחר.

מיקי לוי: לא נכון.

יחיאל חיליק בר: סליחה, מיקי?

יואב קיש: אולי לא יש עתיד.

יחיאל חיליק בר: לא יש עתיד.

יחיאל חיליק בר: אתם מושלמים – אנחנו, בני האדם הרגילים.

מיקי לוי: לא, אני נגד חקירות פרלמנטריות באשר הן.

יחיאל חיליק בר: אבל לא יכול להיות – מיקי, למה אני חייב לצעוק פה?

יואב קיש: מיקי, תן לו לדבר.

מיקי לוי: סליחה, אני מתנצל.

מיקי לוי: חיליק יקירי, אוהב אותך.

יואב קיש: חיליק, קדימה.

יואב קיש: דקה לסיום.

יחיאל חיליק בר: אני לא מוכן שכל פעם שאנחנו נבקש ועדת חקירה פרלמנטרית, ואנחנו מבקשים כאלה, יגידו לנו: עכשיו זה להכתים את המשטרה, אחר כך זה להכתים את משרד הפנים על לא יודע מה.

יחיאל חיליק בר: אנחנו מבקשים ועדת חקירה פרלמנטרית, זה כלי לגיטימי.

יחיאל חיליק בר: זה כלי לגיטימי.

בצלאל סמוטריץ': כל הכבוד.

יחיאל חיליק בר: עכשיו, לא יכול להיות שכשאנחנו מבקשים ועדת חקירה פרלמנטרית בכנסת אנחנו רואים בזה כלי אורים ותומים דמוקרטי והגנה על הדמוקרטיה, ועכשיו כשמבקשים את זה - - -

יעל כהן-פארן: - - -

יואב קיש: יעל, את בקריאה שנייה.

יואב קיש: יעל, אל תעני.

יואב קיש: את לא עונה.

יחיאל חיליק בר: אני כחבר אופוזיציה לא מוכן להיות חלק מהמוסר הכפול הזה.

יחיאל חיליק בר: זה כלי חשוב וזה כלי יעיל.

יחיאל חיליק בר: יכול להיות שבמקרה הזה הוא צריך להיות כלי לחץ למשהו אחר, אבל אני לא מוכן שאנחנו נשב פה, נירה לעצמנו ברגל, איל, ונגיד שוועדת חקירה פרלמנטרית מכתימה איזשהו - - -

יואב קיש: צודק מאה אחוז.

אורן אסף חזן: יש לזה ביטוי: נאה דורש, נאה מקיים.

יואב קיש: תודה.

יואב קיש: מאה אחוז.

יואב קיש: צודק מאה אחוז.

יחיאל חיליק בר: שנייה רגע.

יואב קיש: משפט סיום.

יחיאל חיליק בר: אבל חצי מהזמן לא נתנו לי לדבר.

יואב קיש: אורן, די, תן לו לסיים.

יחיאל חיליק בר: חצי מהזמן אני צועק פה ולא נותנים לי לדבר, ואני כזה בן אדם עדין.

יואב קיש: בבקשה.

יואב קיש: חיליק, משפט סיום.

יחיאל חיליק בר: אני מתחבר, אגב, למה שיעל אמרה פה בטיעונים הכלליים שלה, לא להאשמות.

יחיאל חיליק בר: ואני לא מוכן שהדעה שלי תכתים בשום דבר את המשטרה.

יחיאל חיליק בר: יש לי בה אמון מלא, בה ובשוטרים שלה, ואני מצדיע לה על העבודה שלה.

יחיאל חיליק בר: אבל אני כן אומר:

יחיאל חיליק בר: אם זאת תהיה הברירה, בין אם כזרז, ואני כן תומך במה שסמוטריץ אמר, שאם תוקם ועדת חקירה ממשלתית, יעל, מיד נפרק – נפרק – את ועדת החקירה הפרלמנטרית.

יחיאל חיליק בר: אבל אני אגיד לך מה יכול לקרות.

יחיאל חיליק בר: מה שיכול לקרות זה שאותו עוול שדיבר עליו איל בן ראובן, שעושים לגל הירש שלוש שנים, יימשך חמש שנים, כי לא תקום ועדה פרלמנטרית היום, ובגללה לא יהיה לחץ וזה לא יהיה זרז.

יחיאל חיליק בר: בני, תקשיב, אני אומר דבר כזה: אם ההחלטה היום היא ועדת חקירה פרלמנטרית או לא, כי אנחנו לא יכולים להקים ועדה אחרת, צריך להקים ועדת חקירה פרלמנטרית, שאני גם לא כל כך חושש ממנה, אני מסכים שהיא לא הכלי המושלם.

יחיאל חיליק בר: ואם תקום ועדת חקירה ממשלתית, גם נציין את זה, היא תפורק.

יחיאל חיליק בר: אבל אי אפשר להמשיך לא לעשות כלום, ולהמשיך להחליט לא להחליט בנושא הזה של גל הירש ובנושא הזה של כשלים - - -

יואב קיש: תודה רבה.

יואב קיש: עכשיו סדר הדוברים הוא כזה.

בצלאל סמוטריץ': אם אפשר - - -

יואב קיש: לא, סליחה, בצלאל, זה מפריע.

יואב קיש: יש לנו עוד ארבעה דוברים.

יחיאל חיליק בר: אבל זה חשוב מה שהוא אמר.

מיקי לוי: אין לוועדה סמכות להצביע.

יואב קיש: בוודאי.

עידו בן יצחק: יש לה.

מיקי לוי: ההחלטה אם להקים היא בכנסת.

יואב קיש: טוב, תיכף נסביר לך בדיוק מה יהיה.

יואב קיש: יש לנו עוד ארבעה דברים.

יואב קיש: אין לנו דד-ליין לגמור ב-11:00.

יואב קיש: אני הייתי רוצה לסיים ב-11:00, כי ב-11:00 יש הרמת כוסית של היושב-ראש, אני מבקש מכולם להגיע, לאחל שנה טובה.

יואב קיש: אבל יש לנו עוד ארבעה חברי כנסת, אני מבקש לקצר.

קריאה: יש הצבעה היום, יואב?

יואב קיש: כן, אנחנו מצביעים עד 11:00.

יואב קיש: אתה רוצה להבהיר בדיוק מה ההצבעה?

עידו בן יצחק: כן, סעיף 128 לתקנון הכנסת שעוסק בהקמת ועדת חקירה פרלמנטרית אומר שחבר כנסת, כמה חברי כנסת או ועדה מוועדות הכנסת רשאים להציע לכנסת להקים ועדת חקירה פרלמנטרית בנושא מסוים.

עידו בן יצחק: אם זה חבר כנסת בודד, הוא פשוט מגיש הצעה למזכירות הכנסת.

עידו בן יצחק: כדי שוועדה תציע הצעה היא צריכה לקבל החלטה, והדרך של ועדה לקבל החלטה היא להצביע.

עידו בן יצחק: עכשיו, ברור שההחלטה הזאת של הוועדה היא לא על עצם ההקמה אלא על ההצעה למליאה להקים ועדה.

יואב קיש: אוקיי, הובהר.

יואב קיש: תודה.

יואב קיש: יש איתנו את חורש שושנה, שפנתה אליי בהרבה מאוד שיחות.

יואב קיש: אני יכול להגיד שלא הייתה לי היכרות אישית איתה, ודווקא חברי הכנסת, אפילו מהאופוזיציה, יותר מאחד, פנו אליי וביקשו שהיא תאמר כמה מילים.

יואב קיש: אז אנחנו ניתן לה זמן.

יחיאל חיליק בר: שאגב, לבן שלה נעשה עוול גדול מאוד.

יואב קיש: כן, אז אני אומר: היא ביקשה.

יואב קיש: בהתחלה אמרתי לה לא, אני מודה.

יואב קיש: אמרתי לה לא, ואמרתי לה: זה לא קשור לדיון.

יואב קיש: אבל לאור הפניות של חברי האופוזיציה אמרתי שהיא תקבל שלוש דקות.

יואב קיש: אז גם נשמע אותה.

יואב קיש: ואני מבקש קודם את חברי הכנסת ובקצרה.

יואב קיש: יהודה גליק, בבקשה.

יהודה גליק: אני קודם כול פותח בנשיקה לחברי חיליק בר.

יהודה גליק: באמת, הדברים שהוא אמר הם שפתיים יישקו.

יחיאל חיליק בר: פסלת אותי בפריימריז.

זאב בנימין בגין: רשמת בסוגריים "נשיקה"?

אורן אסף חזן: הוא שם אימוג'י של נשיקה.

יהודה גליק: אני בא היום מתוך דאגה לשני דברים: אל"ף, דאגה למעמד הכנסת.

יהודה גליק: תראו, אני לא יודע, כשלמדתי אזרחות בתיכון לימדו אותי שאחד מתפקידי הכנסת הוא להיות הגוף שמפקח על הרשות המבצעת.

יהודה גליק: עכשיו, הטענה שהכנסת היא פוליטית, אני יודע שזה התחיל רק בכנסת האחרונה, שנהיינו פוליטיים – לא, סליחה, מאז שנתניהו נבחר – לפני זה הכנסת הייתה כולה טהורה בטהרה מוחלטת, רק פתאום היא נהייתה פוליטית.

יחיאל חיליק בר: 40 שנה כבר.

יהודה גליק: חברים, זה התפקיד.

יהודה גליק: מי תפקידו לבחון את הרשות המבצעת אם לא הכנסת?

יהודה גליק: חברים, אני עוקב בדאגה רבה בימים האחרונים אחרי הסיפור עם יורם הלוי.

יהודה גליק: יורם הלוי הוכיח את עצמו כקצין מעולה, עשה מהפכה במחוז ירושלים.

יהודה גליק: אני מקווה שאני לא פוגע בו עכשיו כי אני ממליץ עליו, הבן אדם עשה פה מהפכה.

אורן אסף חזן: גמרת לו את התפקיד.

יהודה גליק: עכשיו, רבותיי, מה שקרה פה בימים האחרונים הוא מזעזע.

יהודה גליק: אני רוצה לפרגן היום לעיתון גלובס שהודיע על מתווה חדש בתחום הזה של האיזון בין זכות הציבור לדעת, בין זכות המערכת לסכל דברים, לבין חזקת חפות, שכל עוד לא יודעים בידיעה ברורה שמישהו פשע לא מפרסמים את השם שלו.

יהודה גליק: ואותו דבר, לדעתי, כל הנושאים האלה.

יהודה גליק: כמו שאמרת, ברור לכולנו שליורם הלוי אין שום כתם, אפילו לא צל של כתם פלילי.

יהודה גליק: כלומר, כל מה שקרה פה עכשיו זה התקשורת ששיתפה פעולה עם איזשהו גורם אינטרסנטי.

יהודה גליק: ולכן, לדעתי, בלי סייגים, טענתי היא שוועדת בדיקה פרלמנטרית זה הגוף במדינת ישראל שאמור לפקח על המערכת המבצעת.

יהודה גליק: היא צריכה לקום, כולנו צריכים לתת בה אמון.

יהודה גליק: האמון שלנו בוועדה הזאת, אין בו כהוא זה ללא כחל ושרק, באמון שלי לפחות, לא במערכת המשפט, לא במשטרה, לא בפרקליטות, באף אחד.

יהודה גליק: מי שהדליף זה לא המערכת, זה מישהו.

יהודה גליק: אותו מישהו צריך לתת את הדין.

יהודה גליק: וועדת חקירה פרלמנטרית זה הגוף לבדוק, לטעמי.

יהודה גליק: תודה רבה.

יואב קיש: תודה רבה.

יואב קיש: חבר הכנסת מלכיאלי רוצה לדבר?

יואב קיש: בבקשה.

מיכאל מלכיאלי: אני לא תכננתי לומר, אני רק שמעתי את הדברים, אני מצטרף.

מיכאל מלכיאלי: אני חושב שסך הכול לקרוא לוועדה הזאת פופוליסטית זה דבר מאוד לא נכון, יש תפקיד לוועדה.

מיכאל מלכיאלי: המילה לחקור היא קצת מילה - - - אבל בכל זאת לשמוע את הצד השני.

מיכאל מלכיאלי: אני חושב שהציבור צריך לשמוע את הצד השני, עד עכשיו שמענו רק צד אחד, כמובן מכלי התקשורת.

מיכאל מלכיאלי: ואני מקווה שזאת תהיה ועדה עניינית.

מיכאל מלכיאלי: וכמו שיחיאל אמר ובצלאל, שברגע שהממשלה תקבל להקים ועדה יותר טובה, הוועדה הזאת תתפרק.

בצלאל סמוטריץ': יותר מתאימה.

יואב קיש: טוב, תודה רבה.

יואב קיש: חבר הכנסת אורן חזן, בבקשה.

אורן אסף חזן: אני אשתדל לקצר.

אורן אסף חזן: הניסיון הזה לטשטש עכשיו את התפקיד שלנו כחברי כנסת, כגוף מפקח, כגוף שאמורים לתת לו דין וחשבון, הוא ניסיון פשוט שפל.

אורן אסף חזן: כל הסיפור הזה, באמתלה של שמירה על הדמוקרטיה ועל שלטון החוק, לתת הגנה - - -

יעל כהן-פארן: אתה אומר את זה בכזה זלזול.

יואב קיש: את בקריאה שנייה, אנחנו הולכים להצביע עוד רגע, אני לא רוצה להוציא אותך.

אורן אסף חזן: יעל, אני אגיד לך בפנים: כן, אני מזלזל במה שאת אומרת.

יעל כהן-פארן: לא, אתה אמרת את זה בזלזול – שמירה על שלטון החוק.

יואב קיש: טוב, זה לא פינג-פונג.

יואב קיש: אורן, אל תענה לה.

יואב קיש: אני מבקש לא להפריע.

יואב קיש: נא לדבר, בבקשה.

אורן אסף חזן: מה שפוגע בדמוקרטיה, בשלטון החוק, זו ההתנהלות הזו של דברים שמתקיימים בחדרי חדרים, במחשכים, חוסר האמון, התפקוד הכושל.

אורן אסף חזן: יש לנו גם בעיה מצידנו.

אורן אסף חזן: צריך לזכור שאני מרגיש לפעמים, שמצד אחד בגלל חלקים בצמרת המשטרה שעושים עבודה בוא נקרא לזה בעדינות לא ישרה, ומשתמשים לרעה בכוח הסמכות שניתנה להם, מתוך ידיעה שהם לא חייבים לתת דין וחשבון לאף אחד, אז אנחנו, מצד שני, הממשלה או חלקים בה, מענישים את המשטרה כולה.

אורן אסף חזן: השוטרים והשוטרות בשטח עושים עבודה מדהימה.

אורן אסף חזן: גם הקצינים, המפקדים, עושים עבודה מדהימה.

אורן אסף חזן: לא צריך להכתים את כל הארגון הזה בגלל שיש בו חלקים כושלים.

אורן אסף חזן: מצד שני, אני חושב שהגיע הזמן שהמשטרה, שהיא הגוף היחיד שלא נותן דין וחשבון לאף אחד, שיכול לעשות מה שהוא רוצה, שמחר בבוקר, מיקי, יכול לעשות הפיכה במדינה ואנחנו אפילו לא נרגיש, ייתן לנו דין וחשבון.

אורן אסף חזן: כל הניסיונות להגיד: דברים חסויים – לכול יש פתרון.

אורן אסף חזן: אפשר לעשות ועדת חקירה פרלמנטרית.

אורן אסף חזן: אנחנו לא פחות טובים משופטים.

אורן אסף חזן: כל הניסיון הזה להגיד: שופט, לא שופט – כולנו בני אדם.

אורן אסף חזן: אני אהיה בוטה.

אורן אסף חזן: איך אבא שלי אמר לי פעם?

אורן אסף חזן: בסוף כולם הולכים לאותם שירותים.

אורן אסף חזן: גם לנו יש יכולות, אנחנו נבחרי הציבור, ואנחנו אלה שאמונים להחזיר את האמון של הציבור במערכות.

אורן אסף חזן: אני אומר לך, אדוני היושב-ראש: אל תיכנע, אל תירא ואל תחת, ותלך עם המהלך הזה עד הסוף.

אורן אסף חזן: אנחנו לא צריכים אף אחד אחר.

אורן אסף חזן: מי שלא ייתן ולא ידע לתת דין וחשבון לכנסת ישראל לא יהיה בתפקידו יותר.

אורן אסף חזן: ואני מסכם במשפט אחד ואומר: תראו, היה פה דיון ארוך לפני כן, בפעם הקודמת, על מה שקרה עם גל הירש.

אורן אסף חזן: אני אמרתי פה, ונתתי הוכחה אישית, גם במקרה האישי שלי, של תיק שנסגר ופתחו אותו אחרי כדי לתפור תיק, וגם במקרה של גל הירש, שאמרו פה בפרוטוקול, שהדברים חלקם נסגרו ופתאום צצו מחדש.

אורן אסף חזן: זה דבר שהוא מלחיץ, זה דבר שהוא מזעזע.

אורן אסף חזן: תדמיינו מה יכול מאוד להיות שקורה – אני לא בטוח, אבל יכול מאוד להיות שקורה – במקומות שאף אחד לא יודע.

אורן אסף חזן: לא בחבר כנסת חזן, או בגל הירש שאמור להיות מפכ"ל, אלא בציבור למטה, שגם אולי כלפיו מתנכלים ותופרים לו תיקים ויש חוסר סדר.

אורן אסף חזן: צריך לעשות סיום לדבר הזה.

יואב קיש: טוב.

אורן אסף חזן: מילה אחת אחרונה.

יואב קיש: לא, תודה.

יואב קיש: אורן, אתה כל פעם אחרונה.

אורן אסף חזן: זה היה משפט, עכשיו מילה.

אורן אסף חזן: מילה אחת אחרונה על ניצב יורם הלוי.

אורן אסף חזן: תראה, אני לא אופתע אם בקרוב נגלה שפתאום גם עליו יש חקירה סמויה שהפכה לגלויה, וחשדות מאוד מאוד חמורים.

יואב קיש: טוב.

יואב קיש: אורן, אמרת מילה.

אורן אסף חזן: אני מסיים.

אורן אסף חזן: ההדלפה הזו של הפוליגרף היא לא הראשונה, היה גם את הסיפור על מפגשים שהיו לו.

אורן אסף חזן: זה מצריך בדיקה וחקירה מעמיקה לוועדה עם סמכויות, שידעו לתת לה דין וחשבון.

יואב קיש: מאה אחוז.

יואב קיש: תודה רבה.

יואב קיש: לפני הצבעה, חברים, שני דברים.

יואב קיש: אני נותן לחורש שושנה שלוש דקות.

יואב קיש: אני מציע לכם להקשיב, גם התקשורת, אני חושב ששווה שתקשיבו לסיפור שלה, ואחרי זה אנחנו הולכים להצביע.

יואב קיש: בבקשה, שושנה, יש לך רק שלוש דקות, כמו שסיכמנו.

שושנה חורש: תודה קודם כול שנתת לי לדבר.

שושנה חורש: אני רוצה לפנות לחברי הכנסת שאמרו שזה עינוי דין שלוש שנים, שזה נורא ואיום, העינוי דין של הבן שלי עשר שנים, מ-2008 זה לא הסתיים.

שושנה חורש: אני לא מדברת על הראיות, משום שעדיין זה מתנהל, אני מתייחסת כרגע רק לעינוי הדין.

שושנה חורש: אז ככה: בסוף 2008 עד מדינה, שיש לו חבילות של שודים ופריצות לדירות, גייסו אותו במח"ש להיות עד מדינה.

שושנה חורש: שימו לב לתאריכי השנים: ב-1 בדצמבר 2009 קיבלנו מכתב, שלפי סעיף 60א אנחנו יכולים לגשת לשימוע.

שושנה חורש: ב-8 בדצמבר 2009, שבוע אחרי, הייתי בוועדת הפנים של הכנסת, כאן, בראשותו של דוד אזולאי.

שושנה חורש: סגן מח"ש משה סעדה צעק שהבן שלי גנב.

שושנה חורש: בסוף הדיון, הוא לא ידע שאני שם, ניגשתי אליו, הוא אמר לי: אני רוצה לדבר איתך בחוץ, תקשיבי, אני אבא לחמישה ילדים, אני מאוד מבין אותך, יהיה בסדר.

שושנה חורש: יהיה בסדר?

שושנה חורש: ממתינים.

שושנה חורש: בינתיים עד המדינה פורץ לדירה ולעוד דירה.

שושנה חורש: ואז מכניסים אותו לשנה, השופט כותב עליו ככה: המשיב הפך את הפריצה לדרך חיים, והפעם על הכוונת שכנים מבוגרים.

שושנה חורש: תקף שוטרים – תפסו אותו על חם.

שושנה חורש: נכנס לשנה.

שושנה חורש: אבל איך יביאו אותו להעיד, עם סרבל כתום ואזיקים?

שושנה חורש: לא, צריך לחכות שנה.

שושנה חורש: הבן שלי בינתיים בעינוי דין.

שושנה חורש: שולחים מכתבים.

שושנה חורש: אין כתב אישום.

שושנה חורש: העורך דין שולח עוד מכתב.

שושנה חורש: עוד פריצה.

שושנה חורש: סגרו לו תיק.

שושנה חורש: מנהלים משפט, המשפט התחיל ב-2012.

שושנה חורש: כל כך מהר עשו את זה, שקיבלתי חומר עם חמישה מקורות חסויים לפי צו של השר לביטחון הפנים.

שושנה חורש: חשפו חמש מקורות.

שושנה חורש: כל מה שאני אומר אני מוכנה להביא לכם שחור על גבי לבן.

יואב קיש: כמה זמן מתקיים המשפט של הבן שלך?

שושנה חורש: מינואר 2012 עד היום.

שושנה חורש: רק רגע, חכו.

שושנה חורש: התחלנו את המשפט, הדירה שנפרצה, חמו של הבן שלי היה צריך לבוא להעיד, שתי הפרקליטות של מח"ש יום קודם מודיעות לבית המשפט - -

יואב קיש: את צריכה לסיים, אני מתנצל.

שושנה חורש: שנייה.

יואב קיש: חצי דקה.

שושנה חורש: חצי דקה.

שושנה חורש: - - מודיעות שהן חולות, לא יכולות להגיע, כי העדות של חמו של הבן שלי לא התאימה להן.

שושנה חורש: נדחה שוב.

שושנה חורש: ואז עוד תאריך יש לנו, דחו לנו, בגלל שקרן אלטמן מייצגת את התיק של רונאל פישר.

שושנה חורש: היא לא יכולה להגיע כי יש לה עומס, כי התיק שלי לא מתוקשר, לא מעניין אותם.

שושנה חורש: ואז עוד דחייה.

שושנה חורש: ואז עוד דיון, היא טענה שהיא מרותקת למיטה, יש לה חיידק, לא יכולה להגיע.

שושנה חורש: אבל הפלא ופלא, יום למחרת הופיעה בתיק של פישר.

שושנה חורש: יום למחרת.

יואב קיש: טוב, שושנה, תודה רבה.

יואב קיש: לא, אנחנו לא נפתור את זה.

יעל כהן-פארן: וכל הזמן הזה הבן שלך לא עובד, הוא בהשעיה?

שושנה חורש: הבן שלי פוטר אחרי שנה.

שושנה חורש: הוא לא עובד.

יואב קיש: טוב.

יואב קיש: מה שאני מציע, שושנה, תראי, חברי הכנסת - - -

אורן אסף חזן: אני לא ידעתי שהיא פה, ואמרתי לכם - - - יש הרבה מקרים חמורים כאלה.

שושנה חורש: רגע, רגע.

יואב קיש: שושנה, לא, הבטחת לי דבר אחד, תעמדי בזה.

יואב קיש: אני צריך לסיים.

שושנה חורש: רק משפט, בבקשה ממך.

יואב קיש: משפט.

שושנה חורש: בית משפט: יש לכבד את הנאשמים שעברו עינוי דין ממושך, בעיקר לאור בקשות דחייה מרובות מצד התביעה.

שושנה חורש: מצד התביעה.

שושנה חורש: ואנחנו היום עדיין.

יואב קיש: טוב, שושנה, תודה.

יואב קיש: אני לא מכיר את הפרטים, אני מודה.

יואב קיש: אני מציע לחברי הכנסת, זה סיפור נוגע ללב, שיתעניינו ויהיו בקשר.

יואב קיש: את יכולה להישאר פה ולנסות לדבר, וגם אם יש גורמים שיכולים - - - אני רוצה להגיד כמה דברים, אנחנו עוברים להצבעות.

יואב קיש: ראשית, תיכף אנחנו מצביעים על ההחלטה הבסיסית של הישיבה.

יואב קיש: אתה רוצה משפט?

יואב קיש: משפט, חבר הכנסת מקלב.

יואב קיש: חשבתי שלא רצית לדבר, עשית לי כזה.

יואב קיש: בבקשה.

אורי מקלב: כל היום לא עשיתי ככה, רק עשיתי ככה.

אורי מקלב: מהבוקר אני עושה ככה.

יואב קיש: אז אני מתנצל.

יואב קיש: הנה, כבר לפני יום כיפור, אם חטאתי אני מתנצל.

אורי מקלב: לא, ממש בקצרה.

אורי מקלב: אתה ביקשת ממני, אז אני רוצה בכל אופן לנמק.

אורי מקלב: אני גם חושב, אולי כמו רבים אחרים, שוועדת חקירה זה לא הכלי המושלם, וזה ודאי לא צריך להיות הכלי הרצוי, בגלל שיש גם דברים עם השלכות בוועדת חקירה.

אורי מקלב: אבל במקרה הזה אין ברירה אחרת, רק ועדת חקירה.

אורי מקלב: ומה שהביא אותי גם כן להרגשה המצפונית כן לבקש ולתמוך בוועדת חקירה, בעיקר גם בגלל הדיון המקדים שהיה פה.

אורי מקלב: הדיון המקדים שהיה פה הראה דברים שהם רגישים, גרסאות שיש להן הרבה השלכות.

אורי מקלב: ואי אפשר היום, לא בדיון כזה ולא בדיון אחר, באמת להגיע לחקר האמת.

אורי מקלב: ראינו שהדברים האלה, רק בכלי שיש לו את הסמכות האין-סופית, הכלי שיש לוועדת חקירה, שהוא יכול להגיע.

אורי מקלב: דווקא הדיונים שקיימת קודם הביאו אותי למסקנה שאי אפשר לצאת מזה, זה אומר ככה וזה אומר ככה.

אורי מקלב: ולכן בסופו של דבר אני לא חושב שצריך דרישה שלנו.

אורי מקלב: ההתנגדות של המשטרה, במקרה הזה אני חושב שהיא מחזקת את הצורך.

אורי מקלב: ועדת החקירה צריכה בשביל המשטרה.

מיקי לוי: איזה התנגדות, אורי, אף אחד מהם לא מדבר.

יואב קיש: מיקי, אתה בקריאה שנייה לדעתי.

אורי מקלב: הכלי היחיד שבאמת יכול לנקות את המשטרה במידה שאנחנו מקווים שזה ככה זו רק ועדה כזו, שתוציא את האמת לאור, תביא את הדברים במדויק.

אורי מקלב: לכן צריך לתמוך בזה, צריך להיות קונצנזוס בתמיכה הזאת.

אורי מקלב: אני חושב שזה יעשה טוב למשטרה.

אורי מקלב: במיוחד שאנחנו יודעים שזה לא המקרה היחיד, אי אפשר להגיד שזה המקרה היחיד.

יואב קיש: תודה רבה.

מיקי לוי: איזה עוד מקרים, אורי?

אורי מקלב: הרבה רעשי רקע היום במשטרה, הרבה דברים, שדווקא נושא כזה שהוא מהותי, אני חושב שהכלי האמיתי היחיד שיכול לעשות את זה זו ועדת החקירה.

יואב קיש: תודה רבה, חבר הכנסת מקלב.

זאב בנימין בגין: לסדר הדיון.

יואב קיש: אתה רוצה להגיד לסדר הדיון?

יואב קיש: בעקבות הדיון שהיה פה אני רוצה להגיד כמה דברים.

יואב קיש: קודם כול, אנחנו נצביע תיכף על הבקשה להעביר למליאה את הקמת ועדת החקירה לפי סעיף 128.

יואב קיש: תיכף נצביע על זה.

יואב קיש: אני רוצה להגיד ככה לגבי ההערה של חבר הכנסת בני בגין: הוועדה הסגורה, המצומצמת – היא צריכה הסמכה בשביל לדון בזה או שאני פשוט יכול להתחיל לזמן?

עידו בן יצחק: לא, היא ועדה לביטחון פנים.

יואב קיש: אז אני לא צריך הסמכה לזה?

זאב בנימין בגין: אתה מכנס אותה.

זאב בנימין בגין: אתה היושב-ראש.

יואב קיש: אז אני כבר אומר, שבמקביל להתקדמות ועדת חקירה, אנחנו נקדם גם שמה את הבחינה של העניין הזה.

קריאה: איפה, יואב?

יואב קיש: יש ועדה סגורה, חסויה, של ועדת הפנים.

מיקי לוי: אתה לא חבר בה.

יואב קיש: שלושה חברים.

יואב קיש: ישנה.

יואב קיש: וביקש חבר הכנסת בגין שכבר אני אתחיל להיכנס לעניינים.

יואב קיש: אמרתי לו: בסדר, אנחנו נטפל בזה.

יואב קיש: זה לא מונע, אני הולך במקביל.

מיקי לוי: אני מגיש בקשה להחליף את גרמן.

יואב קיש: עכשיו, אני מעלה להצבעה את ההחלטה - - -

זאב בנימין בגין: לא, סליחה, לסדר.

מיקי לוי: היועץ המשפטי רצה להגיד משהו על ההחלפה.

יואב קיש: כן.

זאב בנימין בגין: היות שניתן לקרוא במונחים הפרלמנטריים להצעתי בין שתי ההצעות ההצעה הקיצונית, אז אני מבקש להביא הצעה להצבעה לפני הצעתך.

יואב קיש: איזה הצבעה?

יואב קיש: על מה?

זאב בנימין בגין: אני מבקש להצביע על הצעתי המהותית.

יואב קיש: בבקשה, על מה?

זאב בנימין בגין: הצעה להחלטה: 1.

זאב בנימין בגין: ועדת הפנים והגנת הסביבה מטילה על יושב-ראש הוועדה לפתוח בדיונים מזורזים לבדיקת הנושאים שעל סדר-היום – אחר כך ינוסח – במסגרת ועדת המשנה החסויה של ועדת הפנים, שבידיה כלים המאפשרים לה להגיע לחקר האמת.

זאב בנימין בגין: 2.

זאב בנימין בגין: עם סיום הבדיקה יביא יושב-ראש הוועדה את תמצית מסקנותיה בפני ועדת הפנים.

יואב קיש: לא, בני, זה לא הכיוון שאני מגיש, של רוח הוועדה גם.

זאב בנימין בגין: לא.

יואב קיש: אני רוצה להביא להצבעה את ההחלטה.

יואב קיש: ואני אמרתי לך, שאני בוודאי, כמו שהמלצת ואני חושב שזו המלצה נכונה, הוועדה הסגורה צריכה גם להתחיל לדון בנושא הזה, וזה כך יהיה, כפי שביקשת.

יואב קיש: חברים, לא, נגמר.

זאב בנימין בגין: לא הבנתי, אבל, היועץ המשפטי, אני לא יכול לבקש הצבעה על הצעתי?

עידו בן יצחק: אני אענה לך אחר כך.

יואב קיש: יש לך משהו להגיד למהות של ההצבעה?

זאב בנימין בגין: אני לא יכול כרגע לבקש הצבעה על הצעתי?

יואב קיש: קודם כול אני רוצה להצביע על הנושא של הוועדה.

זאב בנימין בגין: זה לא סדר נכון, לדעתי.

יואב קיש: זה מייתר.

יואב קיש: אני לא רוצה.

יואב קיש: אני לא מסכים עם זה, ואני רוצה להעלות להצבעה את כל שעשינו עליו פה דיון.

יואב קיש: ההצבעה על הקמת ועדת חקירה פרלמנטרית, בהתאם - - -

זאב בנימין בגין: לא, סליחה, יואב.

יואב קיש: אתה רוצה, תתנגד, מה אני יכול להגיד לך.

זאב בנימין בגין: לא, אני לא רוצה.

זאב בנימין בגין: אני מבקש שדבריך - - -

יואב קיש: אתה לא רוצה שתהיה עכשיו הצבעה על זה, אני לא מסכים לדבר הזה.

זאב בנימין בגין: לא אמרתי את זה.

יואב קיש: אז מה?

זאב בנימין בגין: אני שמעתי את דבריך.

זאב בנימין בגין: הם לא מדויקים, לא מסוימים, האם אתה מתכוון לקיים דיונים מואצים, מזורזים, רבים?

זאב בנימין בגין: כל הסמכויות בידיך, אתה תוכל לקבל כל עדות, לא תהיה עדות חסויה בפניך.

איל בן ראובן: - - - אבל אני נגד ועדת חקירה פרלמנטרית.

יואב קיש: אני לא צריך את האישור של הוועדה בשביל לעשות דיונים בוועדה החסויה.

אורן אסף חזן: מה זה השטויות האלה, הכול צריך להיות חסוי?

יואב קיש: לא צריך, בני.

יואב קיש: אז אם אתה רוצה שאני אבהיר את דבריי, אני מבהיר את דבריי.

יואב קיש: אני מתכוון לקדם את התהליכים גם בוועדה החסויה ולקיים ישיבות בנושא.

יעל כהן-פארן: אז ועדת חקירה זה רק בשביל הכותרת, יואב?

יואב קיש: לא, יעל.

יואב קיש: את עושה את עצמך לא מבינה?

יעל כהן-פארן: לא, אתה עושה את עצמך תמים.

יעל כהן-פארן: אתה רק רוצה עוד כותרת: פתחתי ועדת חקירה.

יואב קיש: טוב, אז הנה.

יואב קיש: טוב, אני גמרתי.

יואב קיש: אתה צודק, אנחנו צריכים כולם ללכת.

יואב קיש: בני, תודה רבה על ההצעה.

יואב קיש: אני מעלה להצבעה את ההצעה להקמת ועדת חקירה פרלמנטרית, בבקשה, לפי השמות, בהתאם לסעיף 128, כפי שהיה בדיון.

יואב קיש: בבקשה.

לאה קריכלי: חבר הכנסת יואב קיש.

יואב קיש: בעד.

לאה קריכלי: חבר הכנסת בני בגין.

זאב בנימין בגין: נמנע.

לאה קריכלי: חבר הכנסת יהודה גליק, במקום נאוה בוקר.

יהודה גליק: בעד.

לאה קריכלי: חבר הכנסת אורן חזן.

אורן אסף חזן: בעד.

לאה קריכלי: חבר הכנסת מיקי לוי.

מיקי לוי: נגד.

לאה קריכלי: חבר הכנסת בצלאל סמוטריץ.

בצלאל סמוטריץ': בעד.

לאה קריכלי: חבר הכנסת מיכאל מלכיאלי.

מיכאל מלכיאלי: בעד.

לאה קריכלי: חבר הכנסת אורי מקלב.

אורי מקלב: בעד.

לאה קריכלי: חברת הכנסת יעל כהן-פארן.

יעל כהן-פארן: נגד.

יואב קיש: רגע, מי מייצג, חיליק בר או איל בן ראובן?

יחיאל חיליק בר: איל.

יואב קיש: איל?

יואב קיש: אתה נותן לו להצביע במקומך?

יחיאל חיליק בר: הוא הגיע לפניי.

יואב קיש: הבנתי.

יואב קיש: איל בן ראובן.

איל בן ראובן: נגד.

יואב קיש: נגד.

יואב קיש: נא לסכם את הקולות.

יהודה גליק: איזה צדיק אותה.

יהודה גליק: אני אומר לך, חיליק, אין דברים כאלה.

יהודה גליק: בעד ההצעה – רוב

יהודה גליק: נמנעים – 1

יואב קיש: 6 בעד, 3 נגד, 1 נמנע.

יואב קיש: ההחלטה התקבלה.

יואב קיש: תודה, הישיבה סגורה.

יואב קיש: שנה טובה לכולם.

יהודה גליק: רגע, יואב, תכניס גם בהחלטה שנה טובה.

יואב קיש: בהחלטה גם שנה טובה, ולבוא להרמת כוסית אצל היושב-ראש.

יואב קיש: תודה רבה.